pythainlp/thai-wiki-dataset-v4 huggingface dataset:
สิ่งแวดล้อมเดสก์ท็อป

ในการคอมพิวเตอร์ สิ่งแวดล้อมเดสก์ท็อป  หรือ DE คือ ระบบที่มีแนวคิดมาจากการอุปลักษณ์เดสก์ท็อป โดยจะประกอบไปด้วยกลุ่มโปรแกรมที่ทำงานบน ระบบปฏิบัติการ ที่ใช้ ส่วนต่อประสานกราฟิกกับผู้ใช้ (GUI) ร่วมกัน บางครั้งสิ่งแวดล้อมเดสก์ท็อป ก็ถูกเรียกว่า เชลล์กราฟิก สิ่งแวดล้อมเดสก์ท็อปจะพบเห็นได้บน คอมพิวเตอร์ส่วนบุคคล เป็นส่วนใหญ่ จนกระทั่งมีอุปกรณ์เคลื่อนที่ เพิ่มมากขึ้น 
แม้ว่าเดิมทีคำว่า "สิ่งแวดล้อมเดสก์ท็อป" จะใช้อธิบายลักษณะของส่วนต่อประสานกับผู้ใช้ ตามการอุปลักษณ์เดสก์ท็อป แต่ต่อมาก็ใช้คำนี้ในการกล่าวถึงชุดของโปรแกรมที่ทำงานตามหลักการอุปลักษณ์เดสก์ท็อปนั้นด้วย ชุดของโปรแกรมที่มักถูกเรียกว่า "สิ่งแวดล้อมเดสก์ท็อป" มีตัวอย่างเช่น เอกซ์เอฟซีอี, เคดีอีพลาสมา และ กะโนม
สำหรับไมโครซอฟท์ วินโดวส์นั้น มักเรียกสิ่งแวดล้อมเดสก์ท็อปที่แถมมากับระบบปฏิบัติการ(อย่างไม่เป็นทางการ) ว่า แอโร
กีฬาคิกบ็อกซิ่งในเวิลด์เกมส์ 2022

กีฬาคิกบ็อกซิ่งในเวิลด์เกมส์ 2022 จัดการแข่งขันเมื่อวันที่ 13–14 กรกฎาคม ค.ศ. 2022 ที่หอประชุมบูทเวลล์ เมืองเบอร์มิงแฮม รัฐแอละแบมา สหรัฐ 
ประเทศที่เข้าร่วมแข่งขัน.
<templatestyles src="Div col/styles.css"/>
กีฬาคอร์ฟบอลในเวิลด์เกมส์ 2022

กีฬาคอร์ฟบอลในเวิลด์เกมส์ 2022 จัดการแข่งขันเมื่อวันที่ 13–17 กรกฎาคม ค.ศ. 2022 ที่ศูนย์การประชุมเบอร์มิงแฮม เจฟเฟอร์สัน เมืองเบอร์มิงแฮม รัฐแอละแบมา สหรัฐ 
ประเทศที่เข้าร่วมแข่งขัน.
<templatestyles src="Div col/styles.css"/>
ลิจู

ลิจู หรือ ลิจวน (มีบทบาทในช่วง ค.ศ. 228-263) มีชื่อในภาษาจีนกลางว่า หลี ฝู่  เป็นขุนพลของรัฐวุยก๊กในยุคสามก๊กของจีน
ประวัติ.
ลิจูเป็นขุนพลของรัฐวุยก๊กในยุคสามก๊กภายใต้สังกัดของเบ้งตัดเจ้าเมืองซินเสีย (新城 "ซินเฉิง") อดีตขุนพลของเล่าปี่ที่แปรพักตร์มาเข้าด้วยวุยก๊ก
ในปี ค.ศ. 228 เบ้งตัดลอบติดต่อกับจูกัดเหลียงอัครมหาเสนาบดีและผู้สำเร็จราชการแทนพระองค์แห่งจ๊กก๊กและคิดการจะก่อกบฏต่อวุยก๊ก สุมาอี้นำทัพยกไปล้อมเมืองซินเสีย ลิจูและเตงเหียนที่เป็นหลายชายของเบ้งตัดลอบร่วมมือกับสุมาอี้ เปิดประตูเมืองให้ทัพวุยก๊กเข้าเมือง เบ้งตัดถูกจับและถูกประหารชีวิต
ในปี ค.ศ. 263 ลิจูมีตำแหน่งเป็นขุนพลทัพหน้า (前將軍 "เฉียนเจียงจฺวิน") จงโฮยนำลิจู เฮาเหลก และอื่น ๆ คุมทัพจากหุบเขาล่อก๊ก (駱谷 "ลั่วกู่") เข้าโจมตีเมืองฮันต๋ง ในเดือนแปดปีเดียวกันหลังเข้าสู่ฮันต๋ง จงโฮยให้ลิจูนำกองกำลัง 10,000 นายเข้าโจมตีก๊กเสีย (樂城 "เล่อเฉิง") ที่มีอองหำ (王含 "หวาง หาน") นายทหารฝ่ายจ๊กก๊กอยู่รักษา
ยูนิทวินส์

ยูนิทวินส์  เป็นสองศิลปินบันเทิงที่ใช้จักรยานล้อเดียวจากประเทศสวีเดน ประกอบด้วยฝาแฝดชื่อมาร์ติน เควนเนบี และโยเซฟ เควนเนบี
สองพี่น้องดังกล่าวได้ลงแข่งในระดับนานาชาติด้วยการปั่นจักรยานล้อเดียวแบบเอกซ์ตรีม และใช้ประสบการณ์อันยาวนานในกีฬานี้มาจัดแสดงจักรยานล้อเดียวทั่วสแกนดิเนเวีย
เมื่อ ค.ศ. 2013 พวกเขาได้รับการโหวตสำหรับการแสดงที่ดีที่สุดอันดับสามของสวีเดนในรายการโทรทัศน์รัมปยูเสต และใน ค.ศ. 2014 พวกเขาเข้าถึงรอบรองชนะเลิศของสแวรีแย ซึ่งเป็นรายการอเมริกาส์กอตแทเลินต์เวอร์ชันสวีเดน ในระหว่างการถ่ายทำต่อมา ทั้งคู่ดึงความสนใจเมื่อโยเซฟร่อนลงบนศีรษะของมาร์ตินระหว่างการตบตา แต่ก็สามารถลดผลกระทบจากการปะทะได้และแสดงต่อไปโดยไม่มีใครได้รับบาดเจ็บ
กีฬาไลฟ์เซฟวิงในเวิลด์เกมส์ 2022

กีฬาไลฟ์เซฟวิงในเวิลด์เกมส์ 2022 จัดการแข่งขันเมื่อวันที่ 10–11 กรกฎาคม ค.ศ. 2022 ที่เบอร์มิงแฮมครอสเพล็กซ์ – เนทาทอเรียม เมืองเบอร์มิงแฮม รัฐแอละแบมา สหรัฐ 
ประเทศที่เข้าร่วมแข่งขัน.
<templatestyles src="Div col/styles.css"/>
แวมไพร์ (เพลงโอลิเวีย โรดริโก)

"แวมไพร์" เป็นเพลงโดยนักร้องนักแต่งเพลงชาวอเมริกัน โอลิเวีย โรดริโก ผ่านเกฟเฟนเรเคิดส์ วางจำหน่ายเมื่อวันที่ 30 มิถุนายน ค.ศ. 2023 โดยเป็นซิงเกิลนำจากสตูดิโออัลบั้มชุดที่สอง "กัตส์" (2023) โรดริโกประพันธ์เพลงร่วมกับโปรดิวเซอร์แดน นิโกร โดยมเป็นเพลงแนวป็อปร็อก เพลง "แวมไพร์" มีองค์ประกอบของดนตรีเปียโน และดนตรีร็อกที่ประกอบด้วยกีตาร์ไฟฟ้า เครื่องสังเคราะห์เสียง และดรัมแมชชีน มิวสิกวิดีโอกำกับโดยเพตรา คอลลินส์ ได้รับการเผยแพร่ในวันที่ 30 มิถุนายนเช่นกัน
ในด้านเชิงพาณิชย์เพลง "แวมไพร์" ขึ้นอันดับหนึ่งบนชาร์ตในออสเตรเลีย แคนาดา ไอร์แลนด์ นิวซีแลนด์ สหราชอาณาจักร และสหรัฐ กลายเป็นซิงเกิลอันดับสามของโรดริโกในทั้งหกประเทศ เพลงนี้ยังติด 10 อันดับสูงสุด ในออสเตรีย เยอรมนี กรีซ ไอซ์แลนด์ ลัตเวีย ลักเซมเบิร์ก มาเลเซีย เนเธอร์แลนด์ นอร์เวย์ ฟิลิปปินส์ สิงคโปร์ และเวียดนาม มิวสิกวิดีโอได้รับรางวัลเอ็มทีวีวิดีโอมิวสิกอะวอดส์ สาขาการตัดต่อยอดเยี่ยม ในพิธีมอบรางวัลปี 2023
ชาร์ต.
<templatestyles src="Col-begin/styles.css"/>
เทศบาลตำบลโคกศรี

โคกศรี เป็นเทศบาลตำบลซึ่งมีอาณาเขตครอบคลุมทั้งหมดของหมู่ 3,7 และพื้นที่บางส่วนของหมู่ที่ 4–5, 6 ของตำบลอุ่มเม่า รวมทั้งพื้นที่บางส่วนของหมู่ที่ 13 ตำบลดอนสมบูรณ์ ในอำเภอยางตลาด จังหวัดกาฬสินธุ์ เดิมมีฐานะเป็นสุขาภิบาลโคกศรีที่จัดตั้งขึ้นใน พ.ศ. 2535 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 3,147 คน โดยเป็นประชากรในสองส่วนตำบล คือ เขตตำบลอุ่มเม่า 2,808 คน และเขตตำบลดอนสมบูรณ์ 339 คน
พื้นที่เทศบาลอยู่ทางทิศตะวันออกของอำเภอยางตลาด ห่างจากที่ว่าการอำเภอยางตลาดประมาณ 7.4 กิโลเมตร ศาลากลางจังหวัดกาฬสินธุ์ประมาณ 25 กิโลเมตร อยู่ห่างจากกรุงเทพมหานครประมาณ 512 กิโลเมตร มีพื้นที่รับผิดชอบ 10.86 ตารางกิโลเมตร หรือคิดเป็นพื้นที่ประมาณ 6,787.50 ไร่ ชุมชนหนาแน่นบริเวณชุมชนบ้านโคกศรีซึ่งมีทางหลวงแผ่นดินตัดผ่าน คือ ทางหลวงแผ่นดินหมายเลข 213 (ยางตลาด–มุกดาหาร) ซึ่งปัจจุบันเป็นส่วนหนึ่งของทางหลวงแผ่นดินหมายเลข 12 ซึ่งเป็นถนนสายเศรษฐกิจตะวันออก-ตะวันตก ที่เชื่อมระหว่างเมืองเมาะลำเลิง ประเทศพม่า และเมืองดานัง ประเทศเวียดนาม เป็นย่านการค้าขายและเป็นย่านชุมชนหนาแน่นตลอดสองข้างทาง
โช (นักแสดง)

โช (チョー, 15 ธันวาคม 1957 –) ชื่อจริงว่า ชิเงรุ นางาชิมะ (; โรมาจิ: "Nagashima Shigeru") เป็นนักแสดง นักพากย์ ผู้บรรยาย นักแต่งเพลง ชาวญี่ปุ่น เกิดที่เมืองโคโนสึ จังหวัดไซตามะ สังกัดไฮเกียว เคยใช้ชื่อในวงการว่า ยูอิจิ นางาชิมะ (長島 雄一)
เดจาวู (เพลงโอลิเวีย โรดริโก)

"เดจาวู"  เป็นเพลงของนักร้องนักแต่งเพลงชาวอเมริกัน โอลิเวีย โรดริโก วางจำหน่ายเมื่อวันที่ 1 เมษายน ค.ศ. 2021 ผ่านเกฟเฟนและอินเตอร์สโคปเรเคิดส์ เป็นซิงเกิลที่สองจากสตูดิโออัลบั้มเปิดตัวของเธอ "ซาวเออร์" (2021) โรดริโกประพันธ์เพลงนี้ร่วมกับโปรดิวเซอร์แดน นิโกร เนื่องจากมีการสอดแทรกเพลง "ครูเอลซัมเมอร์" ของเทย์เลอร์ สวิฟต์ ของปี 2019 ทำให้สวิฟต์, แจ็ก แอนโตนอฟฟ์ และแอนนี คลาร์ก ได้รับเครดิตการแต่งเพลงด้วย "บิลบอร์ด"เปิดเผยในภายหลังว่า 50% ของค่าลิขสิทธิ์เพลงก็ได้จ่ายให้ด้วย เพลง "เดจาวู" เป็นการผสมผสานแนวเพลงป็อปย่อยต่าง ๆ เข้าด้วยกัน โดยเป็นเรื่องราวเกี่ยวกับความอกหักและสำรวจความเจ็บปวดของโรดริโกเกี่ยวกับอดีตคู่หูของเธอ ที่ได้ทำซ้ำสิ่งที่พวกเขาทำในความสัมพันธ์ครั้งใหม่ของเขา
"เดจาวู" ได้รับเสียงชื่นชมจากนักวิจารณ์เพลง ซึ่งหลายคนมองว่าเป็นผลงานภาคต่อของเพลง "ไดเวอส์ไลเซินซ์" (2021) อย่างแข็งแกร่ง และยกย่องเนื้อหาของเพลง ในสหรัฐเพลงนี้เปิดตัวที่อันดับแปดบนชาร์ต"บิลบอร์ด"ฮอต 100 และทำให้โรดริโกเป็นศิลปินคนแรกที่เปิดตัวสองซิงเกิลแรกใน 10 อันดับแรกของชาร์ต และในที่สุดก็สามารถขึ้นถึงอันดับสาม โดยเพลง "เดจาวู" สามารถขึ้นถึง 10 อันดับแรกในไอร์แลนด์ ออสเตรเลีย มาเลเซีย นิวซีแลนด์ สิงคโปร์ แคนาดา ลัตเวีย สหราชอาณาจักร โปรตุเกส และสาธารณรัฐเช็ก
อัลลี อาวิทัลกำกับมิวสิกวิดีโอ "เดจาวู" ซึ่งถ่ายทำในแมลิบู รัฐแคลิฟอร์เนีย ซึ่งแสดงให้เห็นถึงโรดริโกกำลังสังเกตแฟนเก่าของเธอเลียนแบบความสัมพันธ์ของพวกเขากับความรักครั้งใหม่ รับบทโดยทาเลีย ไรเดอร์ โดยโรดริโกแสดงเพลงนี้ในรายการต่าง ๆ เช่น เอ็มทีวีพุช และ"บิลบอร์ด"วูแมนอินมิวสิก และรวมไว้ในรายการการเล่นสำหรับทัวร์คอนเสิร์ตซาวเออร์ในปี 2022 และเทศกาลกลาสตันเบอรี
ชาร์ต.
ชาร์ตสิ้นปี.
เหตุโจมตีด้วยขีปนาวุธในฮรอซา

]}]</mapframe>
เมื่อวันที่ 5 ตุลาคม พ.ศ. 2566 เวลา 13:15 น. ระหว่างการรุกรานยูเครนโดยรัสเซีย กองทัพรัสเซียได้โจมตีร้านของชำและร้านกาแฟแห่งหนึ่งในหมู่บ้านฮรอซา แคว้นคาร์กิว ประเทศยูเครน ขณะเกิดเหตุชาวบ้านมารวมตัวกันอยู่ที่นั่นเพื่อประกอบพิธีไว้อาลัย เหตุโจมตีครั้งนี้ทำให้มีผู้เสียชีวิตอย่างน้อย 52 คนและบาดเจ็บอย่างน้อย 5 คน ในหมู่ผู้เสียชีวิตมีเด็กชายอายุ 6 ขวบคนหนึ่งรวมอยู่ด้วย ยูเครนระบุว่าอาวุธที่รัสเซียใช้ในการโจมตีคือขีปนาวุธทิ้งตัวอิสคันเดียร์
ร้านของชำและร้านกาแฟที่ซึ่งชาวบ้านมารวมตัวกันในขณะที่ถูกโจมตีนั้นกำลังจัดมื้ออาหารไว้อาลัยในฐานะส่วนหนึ่งของพิธีศพทหารยูเครนนายหนึ่งที่เสียชีวิตจากการต่อสู้เพื่อหยุดยั้งการรุกรานของรัสเซีย ดมือตรอ ชูแบนกอ อัยการท้องถิ่น กล่าวว่าภรรยาม่ายของทหาร ลูกชายซึ่งเป็นทหารเช่นกัน และลูกสะใภ้ของทหารต่างเสียชีวิตจากเหตุโจมตีครั้งนี้ด้วย
อีฮอร์ กลือแมนกอ รัฐมนตรีว่าการกระทรวงมหาดไทยยูเครน ระบุว่าหมู่บ้านฮรอซามีประชากร 330 คนก่อนเกิดเหตุโจมตี ฮรอซาถูกกองทัพรัสเซียยึดครองในช่วงแรกของการรุกรานยูเครนและได้รับการปลดปล่อยโดยกองทัพยูเครนระหว่างการรุกตอบโต้ที่แคว้นคาร์กิวในเดือนกันยายน พ.ศ. 2565 ออแลห์ ซือแญฮูบอว์ ผู้ว่าการแคว้นคาร์กิว ยืนยันว่าผู้เสียชีวิตทั้งหมดเป็นชาวบ้านฮรอซาและเหตุโจมตีทางอากาศครั้งนี้ส่งผลให้ประชากรของหมู่บ้านเสียชีวิตถึงร้อยละ 20
ปฏิกิริยา.
วอลอดือมือร์ แซแลนสกึย ประธานาธิบดียูเครน เรียกเหตุโจมตีดังกล่าวว่า "เป็นการก่อการร้ายโดยเจตนาอย่างสิ้นเชิง" และกล่าวโทษรัสเซียว่า "ก่อการรุกรานเพื่อฆ่าล้างเผ่าพันธุ์" เขายังกล่าวด้วยว่าเหตุโจมตีดังกล่าว "ไม่อาจเรียกได้ว่าเป็นการกระทำของสัตว์เดรัจฉานด้วยซ้ำ เพราะจะเป็นการดูถูกสัตว์เดรัจฉาน" และ "ใครกันที่สามารถยิงขีปนาวุธใส่ชาวบ้านได้? ใคร? มีแต่พวกเลวบริสุทธิ์เท่านั้นแหละ"
ออแลห์ ซือแญฮูบอว์ ผู้ว่าการแคว้นคาร์กิว กล่าวว่าเหตุโจมตีครั้งนี้เป็นหนึ่งใน "อาชญากรรมที่นองเลือดที่สุด" ที่เคยเกิดขึ้นในแคว้น
แนร์เกส โมแฮมแมดี

แนร์เกส โมแฮมแมดี (เกิด 21 เมษายน 1972) เป็นนักเคลื่อนไหวสิทธิมนุษยชน นักวิทยาศาสตร์ และผู้รับรางวัลโนเบลสาขาสันติภาพ เธอดำรงตำแหน่งรองประธานศูนย์ผู้ปกป้องสิทธิมนุษยชน (ดีเอชอาร์ซี) ซึ่งนำโดยชีรีน เอบอดี ซึ่งเป็นผู้รับรางวัลโนเบลสาขาสันติภาพมาก่อนเช่นกัน เธอเป็นผู้มีปากเสียงคนสำคัญในการเคลื่อนไหวดื้อแพ่งต่อต้านกฎการสวมฮิญาบในอิหร่าน เมื่อเดือนพฤษภาคม 2016 เธอถูกตัดสินจำคุก 16 ปีในเตหะรานด้วยความผิดจากการดำเนินกิจกรรมเรียกร้องการยกเลิกโทษประหารชีวิต เธอได้ถูกปล่อยตัวในปี 2020 ก่อนจะถูกส่งกลับเข้าเรือนจำอีกรอบในปี 2021 นับจากนั้นเธอได้รายงานการกระทำความรุนแรงต่อนักโทษหญิงมาตลอด
ในเดือนตุลาคม 2023 ขณะอยู่ในเรือนจำ เธอได้รับรางวัลโนเบลสาขาสันติภาพ "จากการต่อสู้กับการกดขี่สตรีในประเทศอิหร่าน และการต่อสู้เพื่อสนับสนุนสิทธิมนุษยชนและเสรีภาพแก่ผองชน"
เหตุรถบัสพลิกคว่ำในเวนิส พ.ศ. 2566

เมื่อวันที่ 3 ตุลาคม 2023 รถบัสโดยสารเกิดร่วงลงมาจากทางลอยฟ้าเส้นหนึ่งในเมสเตร เขตมหานครเวนิส เวเนโต ประเทศอิตาลี ก่อนชนอัดเข้ากับพื้นด้านล่าง เป็นผลให้เกิดผู้เสียชีวิต 21 ราย และบาดเจ็บ 18 คน จากผู้โดยสารและคนขับรวมทั้งหมด 40 คน
เหตุการณ์เกิดขึ้นเมื่อเวลา 19:45 ตามเวลายุโรปกลาง-ฤดูร้อน เมื่อรถบัสขนส่งนักท่องเที่ยวจากปียัซซาเลโรมาในย่านใจกลางประวัติศาสตร์ของนครเวนิสไปยังจุดตั้งแคมป์ในเขตมาร์เกรา ผู้เห็นเหตุการณ์ระบุว่ารถบัสขูดไถไปกับราวกั้นของทางลอยฟ้าเส้นที่วิ่งจากเมสเตรไปมาร์เกรา ตรงส่วนที่ถนนกำลังลงเนิน เป็นระยะทาง ก่อนที่ราวกั้นจะหัก รถบัสร่วงลงไปจากความสูง ชนเข้ากับ สายไฟฟ้า และร่วงลงบนพื้นในลักษณะรถกลับบนลงล่าง และหน้ารถถูกบีบอัดจนหมด จุดที่ร่วงลงมาไม่ไกลนักจากทางรถไฟที่ใกล้กับสถานีเวเนเซียเมสเตร ก่อนที่จะลุกเป็นไฟ รถคันดังกล่าวเช่ามาโดยบริษัทท้องถิ่นเพื่อใช้ขนส่งผู้โดยสารหนัก 13 ตัน และมีอายุไม่ถึงหนึ่งปี เป็นรถพลังงานไฟฟ้า ผู้บังคับบัญชาการดับเพลิงที่ดูแลเหตุการณ์ระบุว่าเพลิงไหม้เกิดจากแบตเตอรีของรถลุกเป็นไฟ
ผู้โดยสารและคนขับบนรถรวม 40 คน เสียชีวิตอย่างน้อย 21 รายในที่เกิดเหตุ และบาดเจ็บ 18 คน ในจำนวนนี้เก้าคนสาหัส ทางการรายงานว่ามีผู้เสียชีวิตเป็นเด็กรวมสามคน ผู้เสียชีวิตประกอบด้วยพลเมืองยูเครนเก้าคน, ครอบครัวชาวโรมาเนียสี่คน, ชาวเยอรมันสามคน, ชาวโปรตุเกสสองคน, ชาวโครเอเชียหนึ่งคนซึ่งเป็นสตรีมีครรภ์, ชาวแอฟริกาใต้หนึ่งคน และคนขับชาวอิตาลีวัย 40 ปี คนขับมีรายงานว่ามีประสบการณ์การขับรถบัสมากกว่าเจ็ดปี ผู้บาดเจ็บประกอบด้วยชาวยูเครนสี่คน, พลเมืองสเปนสองคน, ชาวโครเอเชียหนึ่งคน, ชาวฝรั่งเศสหนึ่งคน และชาวออสเตรียหนึ่งคน รวมถึงเด็กสี่คน
ทะเลทรายนิวเบีย

ทะเลทรายนิวเบีย  หรือ ทะเลทรายนูบะฮ์ (Şaḩrā’ an Nūbah) ในภูมิภาคทางตะวันออกของทะเลทรายสะฮารา มีพื้นที่ประมาณ 400,000 ตารางกิโลเมตร ทางตะวันออกเฉียงเหนือของประเทศซูดานและทางเหนือของประเทศเอริเทรีย ระหว่างแม่น้ำไนล์กับทะเลแดง ปริมาณน้ำฝนเฉลี่ยของทะเลทรายนิวเบียอยู่ที่ต่ำกว่า ต่อปี ผู้อยู่อาศัยดั้งเดิมของทะเลทรายนิวเบียคือชาวนิวเบีย นครใหญ่สุดในทะเลทรายนิวเบียคือพอร์ตซูดาน ซึ่งอยู่ทางริมขอบทางตะวันออกของทะเลทราย ริมทะเลแดง เมืองสำคัญอื่น ๆ ในทะเลทรายนิวเบียยังรวมถึงอัฏบะเราะฮ์ซึ่งอยู่บนฝั่งแม่น้ำชื่อเดียวกัน อัลอะบีดียะฮ์ซึ่งอยู่ริมฝั่งแม่น้ำไนล์ และมึตซือวาอ์ซึ่งอยู่ริมทะเลแดง
ทะเลทรายนิวเบียเป็นแหล่งตามธรรมชาติแห่งเดียวของต้นปาล์มชนิด "Medemia argun" ซึ่งเสี่ยงต่อการศูนย์พันธุ์ และพบในโอเอซิสเพียงบางแห่งในทะเลทรายนิวเบียเท่านั้น
เมื่อวันที่ 7 ตุลาคม 2008 อุกกาบาต #เปลี่ยนทาง ระเบิดเหนือทะเลทรายนิวเบีย เกิดแสงสว่างไปทั่วและมีรายงานเห็นแสงวาบจากผู้คนที่อยู่ห่างอีกไปหลายร้อยไมล์
ไอซอล

ไอซอล (อักษรโรมัน: Aizawl, ; [ˈaɪ̯.ˈzɔːl]) เป็นเมืองหลวงของรัฐมิโซรัม ประเทศอินเดีย ไอซอลสถาปนาขึ้นเป็นนครอย่างเป็นทางการเมื่อวันที่ 25 กุมภาพันธ์ 1890 ข้อมูลจากสำมะโนปี 2011 มีประชากรอยู่ที่ 293,416 คน ถือว่าเป็นเมืองที่มีประชากรมากที่สุดในรัฐมิโซรัม รวมถึงเป็นศูนย์กลางรัฐบาลและการปกครองของรัฐมิโซรัม ประชากรส่วนใหญ่ของไอซอลเป็นชาติพันธุ์ชาวมิโซ
ทิสปุระ

ทิสปุระ , ทิฉปุระ  หรือ ดิสพัวร์  เป็นเมืองหลวงของรัฐอัสสัม ประเทศอินเดีย และเป็นย่านชานเมืองของคุวาหาฏี ทิสปุระกลายมาเป็นเมืองหลวงรัฐอัสสัมในปี 1973 หลังชิลลองซึ่งในตอนนั้นเป็นเมืองหลวงถูกแยกออกไปอยู่กับรัฐเมฆาลัยที่ขีดแบ่งออกมาจากรัฐอัสสัม
ทิสปุระเป็นศูนย์กลางการปกครองของรัฐบาลรัฐอัสสัม นอกจากนี้ในทิสปุระยังเป็นที่ตั้งของพสีสถาศรม และศังกรเทวกาลเกษตร ซึ่งมีความสำคัญทางวัฒนธรรม และ ศูนย์ประมูลชาคุวาหาฏี
ท่าอากาศยานนานาชาติโลกปริยะ โคปีนาถ พรทไล

ท่าอากาศยานนานาชาติโลกปริยะ โคปีนาถ พรทไล (IATA: GAU, ICAO: VEGT)  เป็นท่าอากาศยานนานาชาติให้บริการพื้นที่นครคุวาหาฏี ซึ่งเป็นเมืองใหญ่สุดในอินเดียตะวันออกเฉียงเหนือ รัฐอัสสัมประเทศอินเดีย รวมถึงเป็นท่าอากาศยานสำคัญของอินเดียตะวันออกเฉียงเหนือ ท่าอากาศยานนี้เป็นท่าอากาศยานที่ยุ่งที่สุดอันดับที่ 12 ของประเทศ ตั้งอยู่ในบริเวณโพรฌาร ห่างไป 26 กิโลเมตรจากทิสปุระ เมืองหลวงของรัฐอัสสัม และ 27 กิโลเมตรจากคุวาหาฏี ชื่อของท่าอากาศยานตั้งตามชื่อของ โคปีนาถ พรทไล นักต่อสู้เพื่อเสรีภาพ และผู้ว่าการรัฐอัสสัมคนแรกนับตั้งแต่อินเดียได้รับเอกราช ท่าอากาศยานเปิดใช้งานทั้งสาธารณะและเป็นฐานของกองทัพอากาศอินเดีย
ท่าอากาศยานได้รับสถานะเป็นท่าอากาศยานนานาชาติครั้งแรกในปี 2002 เมื่อแอร์อินเดียเปิดเที่ยวบินระหว่างคุวาหาฏีกับกรุงเทพมหานคร ประเทศไทย โดยใช้อากาศยาน แอร์บัส เอ 310 นอกจากนี้ยังเป็นเที่ยวบินนอกประเทศแรกในภาคตะวันออกเฉียงเหนือของอินเดียเช่นกัน ปัจจุบัน แอร์อินเดียยกเลิกเที่ยวบินนี้ไปแล้วเนื่องจากปริมาณผู้โดยสารไม่พอ
นับตั้งแต่กุมภาพันธ์ 2019 ท่าอากาศยานอยู่ภายใต้สัญญาเช่านาน 50 ปีแก่อะดานีกรุ๊ปซึ่งชนะการประมูลไปด้วยราคา 160 รูปีต่อผู้โดยสาร
มายุ มินามิ

มายุ มินามิ (; โรมาจิ: "Minami Mayu", 13 กันยายน 1993 –) เป็นนักพากย์ชาวญี่ปุ่น เกิดที่จังหวัดคานางาวะ สังกัดคณะละครเอ็ง ผลงานพากย์อนิเมะเรื่องแรกคือกันดั้มบิลด์ไฟท์เตอร์ไทร
เทรเตอร์

"เทรเตอร์"  เป็นเพลงโดยนักร้องนักแต่งเพลงชาวอเมริกัน โอลิเวีย โรดริโก เผยแพร่ทางวิทยุกระแสหลักของสหรัฐเมื่อวันที่ 10 สิงหาคม ค.ศ. 2021 ผ่านเกฟเฟนเรเคิดส์ เป็นซิงเกิลที่สี่จากอัลบั้มเปิดตัว "ซาวเออร์" (2021) เป็นแนวเพลงอินดีป็อปและกีตาร์ร็อกบัลลาด เพลงนี้ประพันธ์โดยโรดริโก และแดน นิโกร 
ก่อนที่จะได้รับการประชาสัมพันธ์เป็นซิงเกิล หลังจากที่อัลบั้ม"ซาวเออร์"เปิดตัว เพลง "เทรเตอร์" ก็กลายเป็นเพลงโปรดของแฟนคลับ และประสบความสำเร็จในเชิงพาณิชย์ นักวิจารณ์เพลงยกย่องเพลงนี้จากเสียงร้องและเนื้อเพลง และเลือกให้เป็นเพลงจุดเด่นของอัลบั้ม "เทรเตอร์" ขึ้นสู่อันดับสูงสุดที่ 9 ในสหรัฐ อันดับที่ 5 ในสหราชอาณาจักร และติดอันดับสูงสุดที่ 10 ในออสเตรเลีย แคนาดา ไอร์แลนด์ นิวซีแลนด์ และโปรตุเกส เพลงนี้ยังได้รับการรับรองระดับแพลตตินัมในออสเตรเลีย แคนาดา นิวซีแลนด์ สหราชอาณาจักร และสหรัฐ เพลงนี้ได้รับการแสดงครั้งแรกในภาพยนตร์คอนเสิร์ตยูทูบในชื่อ "ซาวเออร์พรอม" (2021) ซึ่งมีการนำเสนอในช่องอย่างเป็นทางการของเธอ
ชาร์ต.
ชาร์ตสิ้นปี.
เครื่องพิมพ์ดีดภาษาไทย

เครื่องพิมพ์ดีดที่มีความสามารถในการพิมพ์อักษรภาษาไทยได้รับการพัฒนาครั้งแรกโดย เอ็ดวิน เอช. แมคฟาร์แลนด์ ในปี 2434 โดยดัดแปลงจากเครื่องพิมพ์ดีดของ สมิธ พรีเมียร์ เครื่องพิมพ์ดีดรุ่นนี้ได้รับความนิยมอย่างกว้างขวางโดยเฉพาะการใช้งานในหน่วยงานราชการ แต่เครื่องพิมพ์ดีดรุ่นนี้ได้ยุติการผลิตลงในปี 2458 และแป้นพิมพ์รุ่นใหม่ได้รับการพัฒนาโดยพระอาจวิทยาคม (ยอร์ช บี. แมคฟาร์แลนด์) น้องชายของเอ็ดวิน รูปแบบแป้นพิมพ์ซึ่งปัจจุบันรู้จักกันในชื่อ แป้นพิมพ์เกษมณี ที่เปิดตัวในปี 2474 กลายเป็นมาตรฐานที่ยังคงได้รับความนิยมแม้ว่าแป้นพิมพ์รุ่นใหม่อย่างแป้นพิมพ์ปัตตะโชติ ซึ่งเปิดตัวในปี 2508 จะได้รับการรับรองอย่างเป็นทางการจากรัฐบาลแล้วก็ตาม แต่กลับไม่ได้รับความสนใจ
ประวัติศาสตร์.
เครื่องพิมพ์ดีดภาษาไทยเครื่องแรก.
ภายหลังการเปิดตัวและแพร่หลายในโลกตะวันตกในคริสต์ทศวรรษ 1880 เครื่องพิมพ์ดีดภาษาไทยเครื่องแรกได้รับการพัฒนาโดย Edwin Hunter McFarland บุตรชายของ Samuel G. McFarland มิชชันนารีชาวอเมริกัน
เอ็ดวิน แมคฟาร์แลนด์ เสียชีวิตในปี 2438 ทิ้งธุรกิจเครื่องพิมพ์ดีดไว้ให้กับน้องชายของเขา คือ พระอาจวิทยาคม หรือ ยอร์ช บี. แมคฟาร์แลนด์ แพทย์ซึ่งในขณะนั้นดำรงตำแหน่งเป็นหัวหน้าโรงเรียนราชแพทยาลัย โรงพยาบาลศิริราช ในปี 2440 ยอร์ชได้ก่อตั้งบริษัทตัวแทนจำหน่ายเครื่องพิมพ์ดีดของบริษัท Smith Premier ขึ้นบนถนนเจริญกรุง (ตรงหัวมุมสี่แยกอุณากรรณในบริเวณที่ปัจจุบันเรียกว่าวังบูรพา) และธุรกิจก็เจริญรุ่งเรือง โดยนำเข้าและขายได้หลายพันเครื่องในอีกไม่กี่ปีถัดมา
ฟูกูชิ โอจิไอ

ฟูกูชิ โอจิไอ (; โรมาจิ: "Ochiai Fukushi", เกิด 20 สิงหาคม 1987 –) เป็นนักพากย์และนักบรรยายชายชาวญี่ปุ่น เกิดที่นาโงยะ จังหวัดไอจิ เติบโตที่โตเกียว สังกัดอาโอนิโปรดักชัน ส่วนสูง 185 ซม.
เป็นลูกชายคนโตของฮิโรมิตสึ โอจิไอ นักเบสบอลอาชีพ และโนบูโกะ โอจิไอ นักแสดง เป็นลูกพี่ลูกน้องกับไจอันต์ โอจิไอ อดีตนักมวยปล้ำอาชีพ
ไดอารีของโอชิบิซัง

ไดอารีของโอชิบิซัง หรือ ไดอารีของโอจิบิซัง (; โรมาจิ: "Ochibi-san") เป็นซีรีส์มังงะญี่ปุ่น แต่งเรื่องและวาดภาพโดยมาโยโกะ อันโนะ ตีพิมพ์ในหนังสือพิมพ์"อาซาฮิชิมบุง"ตั้งแต่เดือนเมษายน พ.ศ. 2550 ถึงมีนาคม พ.ศ. 2557 และย้ายไปตีพิมพ์ในนิตยสาร"เอรา"ตั้งแต่เดือนเมษายน พ.ศ. 2557 ถึงธันวาคม พ.ศ. 2562 รวบรวมตีพิมพ์เป็นหนังสือมังงะรวมเล่ม ("ทังโกบง") ทั้งหมด 10 เล่มโดยสำนักพิมพ์อาซาฮิชิมบุงพับลิชชิงตั้งแต่เดือนสิงหาคม พ.ศ. 2551 ถึงมิถุนายน พ.ศ. 2564 ซีรีส์อนิเมะดัดแปลงผลิตโดยสตูดิโอคารา ออกอากาศตั้งแต่เดือนตุลาคม พ.ศ. 2566
ให้เสียงโดย: มานามิ ฮานาวะ
ให้เสียงโดย: โนบูฮิโกะ โอกาโมโตะ
ให้เสียงโดย: ชิโอริ อิซาวะ
ให้เสียงโดย: ชาฟูริง
ให้เสียงโดย: ฮิโรกิ โกโต
เครื่องหมายทางทะเล

เครื่องหมายทางทะเล  และ เครื่องหมายเดินเรือ  เป็นรูปแบบหนึ่งของเครื่องหมายทางเรือและการนำร่องที่ระบุตำแหน่งโดยประมาณของร่องน้ำทางทะเล ตำแหน่งของสิ่งอันตราย หรือเขตการปกครอง เพื่อให้เรือและเครื่องบินทะเลสามารถเดินเรือได้อย่างปลอดภัย
เครื่องหมายทางทะเลประกอบด้วยกัน 3 ประเภทด้วยกันคือ กระโจม (Beacon) ทั้งที่ยึดติดกับก้นทะเลหรือบนฝั่ง, ทุ่น (Buoy) ประกอบด้วยวัตถุลอยน้ำที่มักจะทอดสมออยู่ในตำแหน่งเฉพาะที่คือก้นทะเลหรือวัตถุใต้น้ำ และกองหิน (Cairn) ที่สร้างขึ้นมาบนแนวหินโสโครกหรือวัตถุที่จมอยู่ใต้น้ำ โดยเฉพาะในน่านน้ำที่ค่อนข้างสงบ
เครื่องหมายทางทะเลจะใช้สำหรับระบุร่องน้ำ หินหรือสันดอนทรายใต้น้ำที่เป็นอันตราย ตำแหน่งจอดเรือ พื้นที่จำกัดความเร็ว พื้นที่จราจรทางน้ำ ซากเรืออับปางที่จมอยู่ใต้น้ำ และเพื่อวัตถุประสงค์ในการเดินเรืออื่น ๆ อีกหลากหลาย บางส่วนมีจุดประสงค์เพื่อให้มองเห็นได้ในเวลากลางวันเท่านั้น (เครื่องหมายกลางวัน) และส่วนอื่น ๆ มีการผสมผสานระหว่างแสง ตัวสะท้อนแสง ระฆังสัญญาณหมอก แตรสัญญาณหมอก นกหวีดสัญญาณ และตัวสะท้อนเรดาร์ เพื่อให้สามารถใช้งานได้ในเวลากลางคืนและในสภาวะที่มีทัศนวิสัยไม่ดี
เครื่องหมายต่าง ๆ จะแสดงบนแผนที่เดินเรือ โดยใช้สัญลักษณ์ที่ระบุสี รูปร่าง และลักษณะของแสง และมักจะระบุด้วยชื่อหรือหมายเลข
ในความหมายแบบกว้าง วลีว่า "sea mark" หรือ "เครื่องหมายทางทะเล" มักจะเป็นที่เข้าใจว่าหมายรวมไปถึงจุดสังเกต โครงสร้าง และอุปกรณ์ทุกประเภทที่สามารถใช้เพื่อเตือนภัยและแนะนำทางทะเลแกนักเดินเรือ ดังนั้นเครื่องหมายทางทะเลมักจะอยู่บนพื้นที่แห้ง ตัวอย่างของเครื่องหมายทางทะเลบนบก ได้แก่ สัญญาณไฟต่าง ๆ และหลักนำ ซึ่งหลักนำใช้ในการระบุจุดกึ่งกางของแนวที่ปลอดภัยในช่องแคบเป็นหลัก เครื่องหมายทางทะเลบางครั้งอาจถูกใช้เพื่อทำเครื่องหมายขอบเขตของทุ่นระเบิดในการป้องกันทางทะเล หรือในขณะเดียวกันก็กำหนดช่องทางปลอดภัยในการเดินเรือ โดยเฉพาะอย่างยิ่งในสภาวะสงคราม
คำนิยาม.
สมาคมประภาคารและเครื่องหมายทางเรือระหว่างประเทศ (IALA) เป็นผู้กำหนดระบบเครื่องหมายที่ระบุรูปร่าง สี และลักษณะแสงไฟของทุ่นโดยขึ้นอยู่กับวัตถุประสงค์ คือระบบทุ่นลอยทางทะเลของ IALA ซึ่งจากเหตุผลทางประวัติศาสตร์ ทำให้มีการใช้งานเครื่องหมายทางข้างแบ่งเป็น 2 ภูมิภาค คือ
ซึ่งทั้งสองภูมิภาคมีความแตกต่างกันในหลักสีที่ใช้แสดงทั้งสองด้านของร่องน้ำ เมื่อเดินเรือเข้าไปสู่ท่าเรือจากทะเล "ภูมิภาค A" จะวางเครื่องหมายรูปกรวยสีเขียวไว้ที่กราบขวา และกรวยสีแดงไว้ที่กราบซ้าย ใน"ภูมิภาค B" จะกลับกันโดยวางเครื่องหมายรูปกรวยสีแดงไว้ที่กราบขวา และกรวยสีเขียวไว้ที่กราบซ้าย สิ่งนี้มีหลักการจำ (ในภูมิภาค B) ด้วยการใช้คำว่า ""Red, right, return" (เขียว ขวา ขากลับ) " อีกหลักการจำหนึ่งของ "ภูมิภาค B" ในการช่วยจำหมายเลขทุ่นคือ "Even Red Left Port" (กราบซ้ายและทางขวาเป็นเลขคู่ เช่นเดียวกับ Eric the Red) มาจากโดยปกติทุ่นเลขคู่จะเป็นสีแดง ทางด้านซ้าย (กราบซ้าย) เมื่ออกจากท่าเรือ ไม่ว่ากรณีใด ๆ ก็ตาม เนื่องจากท่าเรือหลายแห่งมักสังเกตได้ยากว่าทิศทางไหนคือทะเล จึงควรใช้ทุ่นโดยดูควบคู่กับการดูแผนที่เดินเรือ นอกจากนี้อาจมีเครื่องหมายอื่นที่ไม่ได้ใช้งาน เนื่องจากการชนกับเรือ พายุ หรือปัจจัยอื่น ๆ ควรใช้งานด้วยความระมัดระวัง ไม่ใช่เฉพาะกับการเดินเรือเท่านั้น ทั้งสองภูมิภาคมักเรียกกันว่าสองระบบ ซึ่งมาจากการใช้งานดั้งเดิม อย่างไรก็ตาม ในปี พ.ศ. 2523 มีการตัดสินใจที่จะรวมระบบนี้เข้าด้วยกัน และแบ่งการใช้งานออกเป็นสองภูมิภาค
ภาษาทือเกร

ภาษาทือเกร (หรือ) หรือที่ผู้พูดภาษานี้ในเอริเทรียนิยมเรียกว่า ภาษาทือกรายึท  เป็นภาษาหนึ่งที่ใช้กันในภูมิภาคจะงอยแอฟริกาและเป็นภาษากลุ่มเซมิติกภาษาหนึ่งที่ชาวทือเกรในเอริเทรียใช้พูดเป็นภาษาหลัก เชื่อกันว่าภาษาทือเกรและภาษาทือกรึญญาเป็นภาษาที่ยังมีชีวิตอยู่ที่ใกล้ชิดที่สุดกับภาษากืออึซซึ่งยังคงใช้เป็นภาษาพิธีกรรมของคริสตจักรเทอวาฮือโดออร์ทอดอกซ์เอริเทรียและคริสตจักรเทอวาฮือโดออร์ทอดอกซ์เอธิโอเปียในปัจจุบัน ภาษาทือเกรมีคำศัพท์คล้ายคลึงกับภาษากืออึซร้อยละ 71 และมีคำศัพท์คล้ายคลึงกับภาษาทือกรึญญาร้อยละ 64
ณ พ.ศ. 2540 มีผู้พูดภาษาทือเกรประมาณ 800,000 คนในเอริเทรีย ชาวทือเกรส่วนใหญ่อาศัยอยู่ทางภาคตะวันตกของเอริเทรีย แต่ก็มีบางกลุ่มที่อาศัยอยู่ในที่สูงทางภาคเหนือของเอริเทรียไปจนถึงพื้นที่ที่อยู่ติดกันในซูดานรวมทั้งชายฝั่งทะเลแดงของเอริเทรียทางทิศเหนือของเมืองซูลา ใน พ.ศ. 2560 มีผู้พูดภาษาทือเกรในซูดาน 19,000 คน ส่วนใหญ่อาศัยอยู่ในภูมิภาคโตการ์และกาโรรา
ชาวทือเกรเป็นกลุ่มชาติพันธุ์คนละกลุ่มกับชาวทือกรึญญาในเอริเทรียและชาวทือกรัยในเอธิโอเปียซึ่งพูดภาษาทือกรึญญาและอาศัยอยู่ถัดไปทางทิศใต้ ภาษาทือกรึญญาค่อนข้างแตกต่างจากภาษาทือเกรแม้จะมีชื่อคล้ายคลึงกันก็ตาม
เพฬคาวิ

เพฬคาม (อักษรโรมัน: Belgaum, ISO กันนาดา: "Bēḷagāma", #เปลี่ยนทาง) หรือ เพฬคาว (อักษรโรมัน: Belgaon) หรือชื่อทางการ เพฬคาวิ (กันนาดา: ಬೆಳಗಾವಿ, Belagavi) เป็นนครในรัฐกรณาฏกะ ประเทศอินเดีย ตั้งอยู่ทางตอนเหนือของรัฐ ริมเทือกเขาฆาฏตะวันตก และเป็นศูนย์กลางการปกครองของมณฑลเพฬคาวิ และ อำเภอเพฬคาวิ รัฐบาลรัฐกรณาฏกะเคยเสนอโครงการให้ตั้งเพฬคามเป็นเมืองหลวงลำดับที่สองของรัฐควบคู่กับบังกาลอร์ อาคารรัฐบาลลำดับที่สอง สุวรรณวิธานสูธสร้างขึ้นที่เพฬคามในปี 2012
ภาษากืออึซ

ภาษากืออึซ ([ˈɡɨʕ(ɨ)z]) หรือที่งานเขียนวิชาการบางฉบับเรียกว่า ภาษาเอธิโอเปียคลาสสิก  และ ภาษาอีทีโอปิกคลาสสิก  เป็นภาษากลุ่มเซมิติกใต้โบราณภาษาหนึ่ง ภาษานี้มีต้นกำเนิดมาจากเอริเทรีย โดยจารึกอักษรกืออึซที่เก่าแก่ที่สุดได้รับการค้นพบในเมืองเมอเตอราทางตอนใต้ของเอริเทรีย
ทุกวันนี้มีการใช้ภาษากืออึซเป็นภาษาพิธีกรรมหลักของคริสตจักรเทอวาฮือโดออร์ทอดอกซ์เอริเทรีย, คริสตจักรเทอวาฮือโดออร์ทอดอกซ์เอธิโอเปีย, คริสตจักรคาทอลิกเอธิโอเปีย, คริสตจักรคาทอลิกเอริเทรีย และชุมชนชาวยิวเบตาอิสราเอล
ฮาเวิลทีเป็นเสาศิลาอนุสรณ์สมัยก่อนอัฆซุมโบราณซึ่งตั้งอยู่ในเมืองเมอเตอรา และเป็นตัวอย่างที่เก่าแก่ที่สุดเท่าที่ค้นพบของอักษรกืออึซโบราณ นับตั้งแต่เอริเทรียได้รับเอกราช พิพิธภัณฑสถานแห่งชาติเอริเทรียได้ยื่นคำร้องต่อรัฐบาลเอธิโอเปียให้คืนโบราณวัตถุที่ถูกนำออกไปจากสถานที่แห่งนี้ แต่จนถึงขณะนี้ยังไม่เป็นผล
ภาษาทือเกรและภาษาทือกรึญญาต่างมีคำศัพท์คล้ายคลึงกับภาษากืออึซประมาณร้อยละ 70 นักภาษาศาสตร์ส่วนใหญ่เชื่อว่าภาษากืออึซไม่ได้เป็นบรรพบุรุษร่วมของบรรดาภาษากลุ่มเซมิติกเอธิโอเปียสมัยใหม่ แต่เป็นภาษาที่แตกแขนงออกมาในยุคเริ่มแรกจากภาษาบรรพบุรุษในสมมุติฐานภาษาหนึ่งซึ่งยังไม่มีหลักฐานพิสูจน์ยืนยัน
เชิงชาย ชมเชิงแพทย์

พลเรือเอก เชิงชาย ชมเชิงแพทย์ ชื่อเล่น จอร์จ เป็นอดีตนายทหารชาวไทย เคยดำรงตำแหน่งผู้บัญชาการทหารเรือ
ประวัติ.
พล.ร.อ. เชิงชาย เกิดเมื่อวันที่ 6 กุมภาพันธ์ พ.ศ. 2506 จบการศึกษาจากโรงเรียนเตรียมทหาร รุ่น 22 และโรงเรียนนายเรือ รุ่นที่ 79
การทำงาน.
พล.ร.อ. เชิงชาย เคยดำรงตำแหน่งผู้บัญชาการเรือหลวงสุโขทัย และผู้ช่วยทูตทหารเรือไทย ประจำกรุงวอชิงตัน ดี.ซี. จากนั้นก็ดำรงตำแหน่งสำคัญ ๆ เช่น 
ก่อนจะได้รับตำแหน่งเป็นผู้บัญชาการทัพภาคที่ 3 และออกจากกองทัพเรือ มาเป็นรองเสนาธิการ กองบัญชาการกองทัพไทย ก่อนจะกลับมากองทัพเรืออีกครั้ง และขึ้นเป็นผู้ช่วยผู้บัญชาการกองทัพเรือในเวลาต่อมา
เครื่องราชอิสริยาภรณ์.
พล.ร.อ. เชิงชาย ชมเชิงแพทย์ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
กีฬาลาครอสในเวิลด์เกมส์ 2022

กีฬาลาครอสในเวิลด์เกมส์ 2022 จัดการแข่งขันเมื่อวันที่ 8-16 กรกฎาคม ค.ศ. 2022 ที่สนามพีเอ็นซี เมืองเบอร์มิงแฮม รัฐแอละแบมา สหรัฐ 
ประเทศที่เข้าร่วมแข่งขัน.
ทีมหญิง.
<templatestyles src="Div col/styles.css"/>
ทีมชาย.
<templatestyles src="Div col/styles.css"/>
กีฬานำทางในเวิลด์เกมส์ 2022

กีฬานำทางในเวิลด์เกมส์ 2022 จัดการแข่งขันเมื่อวันที่ 15-17 กรกฎาคม ค.ศ. 2022 ที่วิทยาลัยเบอร์มิงแฮมเซาเทิร์น, อุทยานแห่งรัฐโอ๊คเมาน์เท่น, อุทยานรถไฟ เมืองเบอร์มิงแฮม รัฐแอละแบมา สหรัฐ 
ประเทศที่เข้าร่วมแข่งขัน.
<templatestyles src="Div col/styles.css"/>
กีฬาปาร์กูร์ในเวิลด์เกมส์ 2022

กีฬาปาร์กัวร์ในเวิลด์เกมส์ 2022 จัดการแข่งขันเมื่อวันที่ 10-11 กรกฎาคม ค.ศ. 2022 ที่เตาหลอมสลอส เมืองเบอร์มิงแฮม รัฐแอละแบมา สหรัฐ 
ประเทศที่เข้าร่วมแข่งขัน.
<templatestyles src="Div col/styles.css"/>
กีฬาพาวเวอร์ลิฟติงในเวิลด์เกมส์ 2022

กีฬาพาวเวอร์ลิฟติงในเวิลด์เกมส์ 2022 จัดการแข่งขันเมื่อวันที่ 8-10 กรกฎาคม ค.ศ. 2022 ที่ศูนย์การประชุมเบอร์มิงแฮม เจฟเฟอร์สัน เมืองเบอร์มิงแฮม รัฐแอละแบมา สหรัฐ 
ประเทศที่เข้าร่วมแข่งขัน.
<templatestyles src="Div col/styles.css"/>
กีฬาแร็กเกตบอลในเวิลด์เกมส์ 2022

กีฬาแร็กเกตบอลในเวิลด์เกมส์ 2022 จัดการแข่งขันเมื่อวันที่ 10–13 กรกฎาคม ค.ศ. 2022 ที่มหาวิทยาลัยแอละแบมาเบอร์มิงแฮม เมืองเบอร์มิงแฮม รัฐแอละแบมา สหรัฐ 
ประเทศที่เข้าร่วมแข่งขัน.
<templatestyles src="Div col/styles.css"/>
กีฬายิมนาสติกลีลาในเวิลด์เกมส์ 2022

กีฬายิมนาสติกลีลาในเวิลด์เกมส์ 2022 จัดการแข่งขันเมื่อวันที่ 12-13 กรกฎาคม ค.ศ. 2022 ที่เตาหลอมสลอส เมืองเบอร์มิงแฮม รัฐแอละแบมา สหรัฐ 
ประเทศที่เข้าร่วมแข่งขัน.
<templatestyles src="Div col/styles.css"/>
กีฬาสเกตความเร็วถนนในเวิลด์เกมส์ 2022

กีฬาสเกตความเร็วถนนในเวิลด์เกมส์ 2022 จัดการแข่งขันเมื่อวันที่ 10–11 กรกฎาคม ค.ศ. 2022 ที่โรงอบไอน้ำพาวเวลล์ เมืองเบอร์มิงแฮม รัฐแอละแบมา สหรัฐ 
ประเทศที่เข้าร่วมแข่งขัน.
<templatestyles src="Div col/styles.css"/>
กีฬาสเกตความเร็วลู่ในเวิลด์เกมส์ 2022

กีฬาสเกตความเร็วลู่ในเวิลด์เกมส์ 2022 จัดการแข่งขันเมื่อวันที่ 8–9 กรกฎาคม ค.ศ. 2022 ที่เบอร์มิงแฮม ครอสเพล็กซ์ เมืองเบอร์มิงแฮม รัฐแอละแบมา สหรัฐ 
ประเทศที่เข้าร่วมแข่งขัน.
<templatestyles src="Div col/styles.css"/>
กีฬายิมนาสติกแทรมโพลีนในเวิลด์เกมส์ 2022

กีฬายิมนาสติกแทรมโพลีนในเวิลด์เกมส์ 2022 จัดการแข่งขันเมื่อวันที่ 15–17 กรกฎาคม ค.ศ. 2022 ที่มหาวิทยาลัยแอละแบมาเบอร์มิงแฮม เมืองเบอร์มิงแฮม รัฐแอละแบมา สหรัฐ 
ประเทศที่เข้าร่วมแข่งขัน.
<templatestyles src="Div col/styles.css"/>
กีฬาวีลแชร์รักบี้ในเวิลด์เกมส์ 2022

กีฬาวีลแชร์รักบี้ในเวิลด์เกมส์ 2022 จัดการแข่งขันเมื่อวันที่ 12-13 กรกฎาคม ค.ศ. 2022 ที่มหาวิทยาลัยแอละแบมาเบอร์มิงแฮม เมืองเบอร์มิงแฮม รัฐแอละแบมา สหรัฐ
วันที่มีผล

วันที่มีผล  หรือ ณ วันที่  คือวันที่ถือให้บางสิ่งมีผลใช้บังคับ ซึ่งอาจเป็นวันที่ในอดีต ปัจจุบัน หรืออนาคต แตกต่างจากวันที่เหตุการณ์เกิดขึ้นหรือถูกบันทึกไว้
สงครามในกาซา

เมื่อวันที่ 7 ตุลาคม ค.ศ. 2023 กลุ่มติดอาวุธชาวปาเลสไตน์ ซึ่งส่วนใหญ่เป็นกลุ่มฮะมาส และญิฮาดอิสลามปาเลสไตน์ ร่วมกับกลุ่มอื่น ๆ เช่น กลุ่มแนวร่วมประชาชนเพื่อการปลดปล่อยปาเลสไตน์ ได้เปิดฉากการโจมตีครั้งใหญ่ต่ออิสราเอลจากฉนวนกาซา ในรูปแบบของจรวดโจมตีและการโจมตีต่าง ๆ การรุกรานข้ามพรมแดนเข้าสู่อิสราเอล โดยกลุ่มฮะมาสได้เรียกปฏิบัติการนี้ว่า "ปฏิบัติการน้ำท่วมอัล-อักศอ" ถือเป็นความขัดแย้งที่มีการเผชิญหน้ากันตรง ๆ ภายในดินแดนของประเทศอิสราเอลนับตั้งแต่สงครามอาหรับ–อิสราเอล พ.ศ. 2491
มีรายงานการยิงจรวดไม่ต่ำกว่า 3,000 ลูกเข้าไปในประเทศอิสราเอลจากฉนวนกาซาในระหว่างที่กลุ่มติดอาวุธได้แทรกซึมเข้าไปในดินแดนของอิสราเอล ส่งผลให้มีชาวอิสราเอลเสียชีวิตประมาณ 700 คน โดยรัฐบาลอิสราเอลได้ตอบโต้โดยการประกาศสถานะสงครามและเปิดปฏิบัติการดาบเหล็ก (Operation Iron Swords) ต่อกลุ่มฮะมาส
กลุ่มติดอาวุธฮะมาสได้ประกาศว่าประเทศอิหร่านสนับสนุนการโจมตีในครั้งนี้ และต่อมาอิหร่านก็ได้ออกมาแถลงสนับสนุนและช่วยวางแผนการโจมตี และเพื่อเป็นการตอบโต้ต่อเหตุการณ์ความรุนแรงในครั้งนี้ รัฐบาลประเทศสหรัฐอเมริกาได้ประกาศว่าได้ทำการเคลื่อนเรือรบ เครื่องบินรบ และอุปกรณ์ทางทหารต่าง ๆ ไปยังเมดิเตอร์เรเนียนตะวันออก อีกทั้งยังประกาศว่าจะสนับสนุนอิสราเอลในเรื่องของอุปกรณ์ทางการทหาร ในขณะที่ผู้นำชาติตะวันตก อินเดีย ไต้หวันและชาติอื่น ๆ ได้ออกมาประณามการโจมตีของกลุ่มฮะมาสต่ออิสราเอล
วันที่ 14 เมษายน พ.ศ. 2567 ประเทศอิหร่านได้ยิงขีปนาวุธเข้าไปยังประเทศอิสราเอลนับเป็นการขยายวงกว้างของสงคราม
ชื่อ.
กลุ่มติดอาวุธชาวปาเลสไตน์ขนานนามการโจมตีของพวกเขาว่า ปฏิบัติการน้ำท่วมอัล-อักศอ , ขณะที่อิสราเอลประกาศการเริ่มต้นความพยายามตอบโต้ที่เรียกว่า ปฏิบัติการดาบเหล็ก . สำนักข่าวและผู้สังเกตการณ์หลายแห่งได้กล่าวถึงความขัดแย้งที่กำลังดำเนินอยู่ว่าเป็น อินติฟาดาครั้งที่ 3 The "Sunday Telegraph" เรียกความขัดแย้งครั้งนี้ว่าเป็น "เหตุการณ์ 9/11 ของอิสราเอล" 
ผู้สูญเสีย.
ผู้สูญเสียต่างชาติและสองสัญชาติ.
เมื่อวันที่ 11 ตุลาคม หนังสือพิมพ์"เดอะวอชิงตันโพสต์"รายงานว่า บุคคลจาก 24 ประเทศถูกสังหารหรือสูญหายระหว่างความขัดแย้งดังกล่าว
ปฏิกริยาของนานาชาติ.
"บทความหลัก :" "ปฏิกิริยาของนานาชาติต่อสงครามอิสราเอล–ฮะมาส พ.ศ. 2566"
หมายเหตุ.
<templatestyles src="Reflist/styles.css" />
อัชด็อด

อัชด็อด (, หรือ , ; ฟิลิสไตน์: 𐤀𐤔𐤃𐤃‎) เป็นเมืองใหญ่เป็นอันดับที่ 6 ของประเทศอิสราเอล ตั้งอยู่ในเขตใต้ เมืองตั้งอยู่บนชายฝั่งทะเลเมดิเตอร์เรเนียน ห่างจากเทลอาวีฟไปทางทิศใต้ และห่างจากเมืองอัชเกล็อนไปทางทิศเหนือ ราว 20 กิโลเมตร (12 ไมล์)
ปัจจุบันเมืองอัชด็อดเป็นเมืองสำคัญของประเทศอิสราเอล มีท่าเรือที่ใหญ่ที่สุดของประเทศ ซึ่งคิดเป็น 60% ของสินค้านำเข้าของประเทศ ปัจจุบันอัชด็อดเป็นที่ตั้งของชุมชน ชาวยิวโมร็อกโกและชาวยิวคาไรต์ที่ใหญ่ที่สุดในอิสราเอล และชุมชนชาวยิวจอร์เจียที่ใหญ่ที่สุดในโลก นอกจากนี้เมืองยังเป็นศูนย์กลางอุตสาหกรรมที่สำคัญของภูมิภาคอีกด้วย
ริกูโตะ ทามาอิ

ริกูโตะ ทามาอิ (; โรมาจิ: "Tamai Rikuto"; 11 กันยายน ค.ศ. 2006 —) เป็นนักกระโดดน้ำชาวญี่ปุ่น เกิดที่เมืองทาการาซูกะ จังหวัดเฮียวโงะ
อาชีพ.
ทามาอิเริ่มเรียนว่ายน้ำเมื่อตอนอายุ 3 ขวบ และเริ่มเรียนกระโดดน้ำหลังจากเข้าเรียนชั้นเรียนกระโดดน้ำเมื่ออยู่ชั้นประถมศึกษาปีที่ 1 หลังจากนั้นเขาได้ฝึกซ้อมภายใต้โค้ช ทากาฮิเดะ มาบูจิ ซึ่งเป็นผู้ฝึกสอนนักกีฬาโอลิมปิกมาหลายคน 
ในการแข่งขันกีฬากระโดดน้ำในร่มชิงแชมป์ประเทศญี่ปุ่นที่จัดขึ้นในเดือนเมษายน ค.ศ. 2019 ทามาอิด้วยวัย 12 ปี 7 เดือน เขาเป็นแชมป์ระดับประเทศที่อายุน้อยที่สุดในประวัติศาสตร์กีฬากระโดดน้ำของญี่ปุ่น แม้ว่าเขาจะไม่สามารถเข้าร่วมการแข่งขันกีฬาทางน้ำชิงแชมป์โลกในเดือนกรกฎาคมของปีเดียวกันได้เนื่องจากข้อจำกัดด้านอายุ แต่เมื่อวันที่ 23 กันยายน เขาคว้าแชมป์กีฬากระโดดน้ำชิงแชมป์แห่งชาติญี่ปุ่นด้วยคะแนน 498.50 คะแนน ซึ่งเทียบเท่ากับอันดับที่ 4 ในการแข่งขันชิงแชมป์โลก ต่อมาในเดือนพฤศจิกายนในการแข่งขันกระโดดน้ำกรังด์ปรีซ์ 2019 เลกที่กัวลาลัมเปอร์ ทามาอิได้รับเหรียญเงินรายการแพลตฟอร์ม 10 เมตรชายด้วยคะแนน 456.20 คะแนน และเมื่อวันที่ 24 พฤศจิกายน เลกที่ 9 ของการแข่งขันกระโดดน้ำกรังด์ปรีซ์ 2019 ทามาอิได้รับรางวัลรองชนะเลิศรายการแพลตฟอร์ม 10 เมตรชายด้วยคะแนน 452.75 คะแนน
ในเดือนกันยายน ค.ศ. 2020 เขาได้รับรางวัลเหรียญทองในการแข่งขันกระโดดน้ำแพลตฟอร์ม 10 เมตรและสปริงบอร์ด 3 เมตรจากการแข่งขันกีฬากระโดดน้ำชิงแชมป์แห่งชาติญี่ปุ่น เขาทำคะแนนได้ 528.80 คะแนนในการแข่งขันแพลตฟอร์ม 10 เมตร ซึ่งเทียบเท่ากับอันดับสามในโอลิมปิกรีโอเดจาเนโร 2016
ในเดือนพฤษภาคม พ.ศ. 2021 ทามาอิได้ผ่านเข้าสู่รอบรองชนะเลิศด้วยอันดับที่ 9 ในการแข่งขันกระโดดน้ำเวิลด์คัพ รอบคัดเลือก และได้อันดับที่ 8 ในรอบชิงชนะเลิศ โดยสามารถคว้าตั๋วเข้าร่วมการแข่งขันกีฬาโอลิมปิกโตเกียว 2020 ได้สำเร็จ ต่อมาในเดือนสิงหาคมของปีเดียวกัน เขาได้ลงแข่งขันรายการแพลตฟอร์ม 10 เมตร ในการแข่งขันกระโดดน้ำประเภทบุคคลชายในโอลิมปิกฤดูร้อน 2020 ที่โตเกียว เขาผ่านเข้าสู่รอบชิงชนะเลิศด้วยคะแนน 413.65 คะแนน โดยอยู่ในอันดับที่ 8 ในรอบรองชนะเลิศ และได้อันดับที่ 7 ในรอบชิงชนะเลิศด้วยคะแนน 431.95 คะแนน ซึ่งเป็นนักกีฬาชาวญี่ปุ่นคนแรกที่ผ่านเข้าสู่รอบชิงชนะเลิศตั้งแต่การแข่งขันกีฬาโอลิมปิกฤดูร้อน 2000 ของเค็น เทราอูจิ
ในปี ค.ศ. 2022 เขาได้เข้าเรียนที่โรงเรียนมัธยมซูมะกาคูเอ็น เมื่อวันที่ 4 กรกฎาคม ค.ศ. 2022 ในการแข่งขันรายการแพลตฟอร์ม 10 เมตรชาย รอบชิงชนะเลิศของการแข่งขันกีฬาทางน้ำชิงแชมป์โลก 2022 ที่บูดาเปสต์ เขาได้รับรางวัลรองชนะเลิศด้วยคะแนน 488.30 คะแนน กลายเป็นนักกีฬาชาวญี่ปุ่นคนแรกที่ได้รับเหรียญในรายการนี้
เมื่อวันที่ 16 เมษายน ค.ศ. 2023 เขาได้รับเหรียญทองแดงในรายการแพลตฟอร์ม 10 เมตรชายรอบชิงชนะเลิศของการแข่งขันกระโดดน้ำเวิลด์คัพ 2023 เลกแรกในซีอาน ด้วยคะแนน 433.80 คะแนน ต่อมาเมื่อวันที่ 8 พฤษภาคม ในการแข่งขันกระโดดน้ำเวิลด์คัพ 2023 เลกสองในมอนทรีออล รอบชิงชนะเลิศเขาได้รับรางวัลรองชนะเลิศด้วยคะแนน 513.45 คะแนน และเมื่อวันที่ 4 ตุลาคม ในการแข่งขันรายการแพลตฟอร์ม 10 เมตรชายรอบชิงชนะเลิศของเอเชียนเกมส์ครั้งที่ 19 ที่หางโจว เขาได้รับรางวัลเหรียญทองแดงด้วยคะแนน 480.50 คะแนน
อีวาน ตูร์เกนเยฟ

อีวาน เซียร์เกเยวิช ตูร์เกนเยฟ (#เปลี่ยนทาง , ; 9 November [ตามปฎิทินเก่า: 28 ตุลาคม] 1818 – 3 กันยายน [ตามปฎิทินเก่า: 22 สิงหาคม] 1883) เป็นนักเขียนนิยาย นักเขียนเรื่องสั้น กวี นักเขียนบทละคร นักแปลและเป็นผู้ที่ทำให้วรรณกรรมรัสเซียมีชื่อเสียงทางฝั่งโลกตะวันตก
ผลงานสำคัญเรื่องแรกของเขาคือผลงานรวบรวมเรื่องสั้นชื่อ "A Sportsman's Sketches" (1852) ถือเป็นงานสำคัญของวรรกรรมสัจนิยมของรัสเซีย นวนิยายเรื่อง "Fathers and Sons" (1862) ถือได้ว่าเป็นหนึ่งในผลงานบันเทิงคดีที่สำคัญแห่งศตวรรษที่ 19
เกิมบางัน

เกิมบางัน เป็นเขตย่อยและเขตที่อยู่อาศัยในย่านเบอดกทางตะวันออกของสิงคโปร์ เขตนี้ส่วนใหญ่ประกอบไปด้วยพื้นที่ส่วนบุคคลกับการเคหะ คำว่า "เกิมบางัน" แปลว่าส่วนขยายในภาษามลายู ถนนที่ชื่อ "จาลันเกิมบางัน" ได้รับการตั้งชื่ออย่างเป็นทางการใน พ.ศ. 2475 ย่านนี้ยังเป็นที่ตั้งของสถานีเกิมบางันในระบบรถไฟฟ้าสิงคโปร์ สายตะวันออก-ตะวันตกอีกด้วย
สัตยาบัน (กฎหมายระหว่างประเทศ)

การให้สัตยาบัน  หมายถึง การให้คำรับรองความตกลงระหว่างประเทศ เช่น สนธิสัญญา พิธีสาร ปฏิญญา ที่รัฐหนึ่งซึ่งเป็นรัฐภาคีที่เข้าร่วมเจรจา (และ/หรือลงนามในสนธิสัญญา) ตั้งแต่แรก ได้ให้ความยินยอมของรัฐ เพื่อการผูกพันตามสนธิสัญญา โดยการให้สัตยาบันจะเป็นการยืนยันว่า สนธิสัญญามีความถูกต้องสมบูรณ์ และประสงค์จะให้มีผลบังคับใช้ตามกฎหมายอย่างไรก็ตาม การให้สัตยาบันของแต่ละประเทศย่อมมีความแตกต่างกัน ขึ้นกับรัฐธรรมนูญและแนวทางปฏิบัติของแต่ละประเทศ
คำนี้ใช้กับกฎหมายสัญญาเอกชน สนธิสัญญาระหว่างประเทศ และรัฐธรรมนูญในรัฐสหพันธรัฐ เช่น สหรัฐอเมริกา และแคนาดา คำนี้ยังใช้ในขั้นตอนของรัฐสภาในการประชุมอภิปรายด้วย
รีช็อนเล็ตซีย็อน

รีช็อนเล็ตซีย็อน  เป็นนครในประเทศอิสราเอล ตั้งอยู่ในที่ราบชายฝั่งตอนกลางของประเทศ ห่างจากเทลอาวีฟไปทางทิศใต้ เป็นส่วนหนึ่งของเขตมหานครกุชดัน 
รีช็อนเล็ตซีย็อนได้รับการสถาปนาขึ้นในปี 1882 โดยผู้อพยพชาวยิวจากจักรวรรดิรัสเซีย ส่วนหนึ่งของอาลียาที่ 1 เมืองถือเป็นนิคมชาวไซออนแห่งแรกที่ตั้งในดินแดนอิสราเอลโดยกลุ่มยีชุฟใหม่ และเป็นนิคมการเกษตรยิวแห่งที่สองในซีเรียสมัยออตโตมัน ข้อมูลจากปี 2017 เมืองนี้ใหญ่ที่สุดเป็นอันดับที่ 4 มีประชากร 257,128 คน
นครนี้เป็นส่วนหนึ่งของฟอรัม 15 ซึ่งเป็นสมาคมนครที่เป็นเอกเทศทางการเงินในอิสราเอลและไม่ได้พึ่งพางบประมาณพัฒนาจากส่วนกลาง
ตำบลสหัสขันธ์

สหัสขันธ์ เป็นตำบลในอำเภอสหัสขันธ์ จังหวัดกาฬสินธุ์ เป็นที่ตั้งของวัดพุทธนิมิต (ภูค่าว) เป็นที่ประดิษฐานพระพุทธรูปไสยาสน์ อุโบสถไม้ที่วิจิตรงดงามโดยก่อสร้างจากไม้ขนาดใหญ่นำขึ้นมาจากใต้เขื่อนลำปาว และพระมหาธาตุเจดีย์ที่สร้างจากหินทราย นอกจากนี้เป็นที่ประดิษฐานของพระบรมสารีริกธาตุของพระสัมมาสัมพุทธเจ้าจากประเทศเนปาล
ที่ตั้งและอาณาเขต.
ตำบลสหัสขันธ์มีอาณาเขตติดต่อกับอำเภอและจังหวัดใกล้เคียงดังนี้
ประวัติ.
ตำบลสหัสขันธ์ (เดิม) เป็นตำบลเก่าแก่ของจังหวัดกาฬสินธุ์ ภายในมณฑลร้อยเอ็ด ตั้งเป็นตำบลในปี พ.ศ. 2453 ชื่อเดิมคือ "ตำบลโคกเครือ" ต่อมาเมื่อวันที่ 17 เมษายน พ.ศ. 2482 ทางจังหวัดมหาสารคามในขณะนั้นได้ยื่นเรื่องราวเปลี่ยนแปลงชื่อตำบลโคกเครือ เป็น ตำบลสหัสขันธ์ ด้วยเหตุผลทางประวัติศาสตร์ 
ทางราชการได้แบ่งตำบลสหัสขันธ์ และตำบลท่าคันโท จากอำเภอสหัสขันธ์ ไปตั้งเป็น กิ่งอำเภอท่าคันโท ในปี พ.ศ. 2505 และภายหลังตำบลสหัสขันธ์ได้แยกออกไปตั้งเป็น กิ่งอำเภอหนองกุงศรี ก่อนที่ในปี พ.ศ. 2517 ทางจังหวัดกาฬสินธุ์ได้ยื่นเรื่องเปลี่ยนแปลงชื่อตำบลสหัสขันธ์ เป็น ตำบลหนองกุงศรี ตามชื่อหมู่บ้านหนองกุงศรี เพื่อให้ตรงกับท้องที่ความเป็นจริง อีกทั้งพื้นที่ไม่ได้ตั้งอยู่ในอำเภอสหัสขันธ์แล้ว 
วันที่ 17 มิถุนายน 2518 ได้แยกพื้นที่ 2 หมู่บ้านของตำบลภูสิงห์ กับพื้นที่ 4 หมู่บ้านของตำบลนามะเขือ และพื้นที่ 4 หมู่บ้านของตำบลโนนศิลา รวมทั้งหมด 10 หมู่บ้าน ตั้งขึ้นเป็นตำบล โดยใช้ชื่อตำบลคือ "ตำบลสหัสขันธ์" เพื่อคงรักษาชื่ออันสำคัญทางประวัติศาสตร์ไว้ 
และในปี พ.ศ. 2525 ได้แยกพื้นที่ตำบลสหัสขันธ์ ได้แก่ หมู่ 6 บ้านโนนน้ำเกลี้ยง, หมู่ 7 บ้านห้วยเสือเต้น, หมู่ 9 บ้านโนนป่างิ้ว, หมู่ 11 บ้านโคกไม้งาม, หมู่ 12 บ้านโคกสง่า, หมู่ 13 บ้านโคกศาลาทอง, หมู่ 14 บ้านป่ากล้วย และหมู่ 15 บ้านโนนทอง ไปตั้งเป็น ตำบลโนนน้ำเกลี้ยง 
การแบ่งเขตการปกครอง.
การปกครองส่วนภูมิภาค.
ตำบลสหัสขันธ์แบ่งพื้นที่การปกครองออกเป็น 13 หมู่บ้าน ได้แก่
การปกครองส่วนท้องถิ่น.
ท้องที่ตำบลสหัสขันธ์ มีองค์กรปกครองส่วนท้องถิ่นเพียงแห่งเดียว คือ องค์การบริหารส่วนตำบลสหัสขันธ์ ครอบคลุมพื้นที่ตำบลสหัสขันธ์ทั้งหมด ซึ่งเป็นสภาตำบลสหัสขันธ์ที่จัดตั้งขึ้นในปี พ.ศ. 2518 และจัดตั้งเป็นองค์การบริหารส่วนตำบลในวันที่ 25 ธันวาคม พ.ศ. 2539
ประชากร.
พื้นที่ตำบลสหัสขันธ์ประกอบด้วยหมู่บ้านทั้งสิ้นจำนวน 13 หมู่บ้าน มีจำนวนประชากร 6,837 คน แบ่งเป็นชาย 3,459 คน หญิง 3,378 คน (เดือนธันวาคม 2565) เป็นตำบลที่มีจำนวนประชากรมากเป็นอันดับ 3 จาก 8 ตำบลในอำเภอสหัสขันธ์
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
เฉิน กงปั๋ว

เฉิน กงปั๋ว (Japanese: "Chin Kōhaku"; 19 ตุลาคม ค.ศ. 1892 – 3 มิถุนายน ค.ศ. 1946) เป็นนักการเมืองชาวจีน ซึ่งเป็นที่จดจำสำหรับบทบาทของเขาในฐานะที่เป็นประธานาธิบดีคนที่สอง(และคนสุดท้าย) ของรัฐบาลจีนภายใต้ระบอบวาง จิงเว่ย์ที่เป็นฝ่ายให้ความร่วมมือแก่จักรวรรดิญี่ปุ่นในช่วงสงครามโลกครั้งที่สอง
ลองลิฟ (เพลงเทย์เลอร์ สวิฟต์)

"ลองลิฟ"  เป็นเพลงที่ประพันธ์และบันทึกโดยนักร้องนักแต่งเพลงชาวอเมริกัน เทย์เลอร์ สวิฟต์ สำหรับสตูดิโออัลบั้มชุดที่สาม "สปีกนาว" (2010) ผลิตโดยสวิฟต์และนาธาน แชปแมน เป็นแนวเพลงฮาร์ตแลนด์ร็อก ร้องรับเชิญโดยเสียงประสานของนักร้องกลุ่มหญิงและความกลมกลืนกีตาร์ร็อก บทประพันธ์เพลงเป็นเรื่องเกี่ยวกับการขอบคุณของสวิฟต์ที่มีต่อแฟนคลับ และเพื่อนร่วมงานของเธอ โดยใช้การเล่าเรื่องภาพสมัยมัธยมปลายและราชวงศ์ในการบรรยายความสำเร็จในชีวิตของสวิฟต์
หลังจากเผยแพร่อัลบั้ม"สปีกนาว" เพลง "ลองลิฟ" ติดอันดับที่ 85 บนชาร์ต"บิลบอร์ด"ฮอต 100 ในสหรัฐ นักวิจารณ์เพลงบางคนมองว่าเป็นจุดเด่นของอัลบั้มและยกย่องผลงานและบทประพันธ์เพลง แต่คนอื่น ๆ รู้สึกว่าเป็นเพลงธรรมดาและไม่น่าจดจำ เวอร์ชันรีมิกซ์มีท่อนที่ประพันธ์และขับร้องเป็นภาษาโปรตุเกสโดยนักร้องชาวบราซิล เปาลา เฟร์นังจิส เปิดตัวพร้อมด้วยมิวสิกวิดีโอได้รับการเผยแพร่เป็นซิงเกิลดิจิทัลในบราซิลในเดือนมกราคม ค.ศ. 2012 เพื่อเป็นการประชาสัมพันธ์อัลบั้มการแสดงสด"สปีกนาวเวิลด์ทัวร์ – ไลฟ์"; โดยขึ้นสูงสุดที่อันดับห้าในชาร์ตบราซิลฮอต 100 แอร์เพลย์
สวิฟต์รวมเพลงนี้ไว้ในรายการเพลงของการทัวร์รอบโลกสามครั้งของเธอ ได้แก่ สปีกนาวเวิลด์ทัวร์ (2011–2012), เรพิวเทชันสเตเดียมทัวร์ (2018) และดิเอราส์ทัวร์ (2023–2024) และการแสดงในรายการเลือกของเดอะเรดทัวร์ (2013–2014) และเดอะ 1989 เวิลด์ทัวร์ (2015) เวอร์ชันที่บันทึกใหม่ในชื่อ "ลองลิฟ (เทย์เลอร์เวอร์ชัน)" ได้รับการเผยแพร่โดยเป็นส่วนหนึ่งของอัลบั้มที่บันทึกใหม่ชุดที่สามของสวิฟต์ "สปีกนาว (เทย์เลอร์เวอร์ชัน)" เมื่อวันที่ 7 กรกฎาคม ค.ศ. 2023
"ลองลิฟ (เทย์เลอร์เวอร์ชัน)".
หลังจากที่เซ็นสัญญาฉบับใหม่กับค่ายเพลงรีพับลิกเรเคิดส์ สวิฟต์ก็เริ่มบันทึกสตูดิโออัลบั้มชุดแรกของเธออีกครั้งในเดือนพฤศจิกายน ค.ศ. 2020 การตัดสินใจเกิดขึ้นหลังจากข้อพิพาทการถือครองสิทธิ์เพลงในปี 2019 ระหว่างสวิฟต์และผู้จัดการสกูตเตอร์ เบราน์ ซึ่งซื้อกิจการบิกมะชีนเร็กเคิดส์ รวมถึงมาสเตอร์ในอัลบั้มของสวิฟต์ที่ค่ายเพลงได้ออกจำหน่าย การบันทึกชุดเพลงของเธอใหม่ทำให้สวิฟต์เป็นเจ้าของต้นฉบับเพลงมาสเตอร์ใหม่โดยสมบูรณ์ รวมถึงการอนุญาตลิขสิทธิ์เพลงของเธอ ซึ่งจะเป็นการลดคุณค่าของเพลงมาสเตอร์ที่มีเจ้าของโดยบิกมะชีน
"ลองลิฟ" เวอร์ชันบันทึกใหม่ในชื่อ "ลองลิฟ (เทย์เลอร์เวอร์ชัน)" เผยแพร่เมื่อวันที่ 7 กรกฎาคม ค.ศ. 2023 จัดจำหน่ายโดยรีพับลิกเรเคิดส์ โดยเป็นส่วนหนึ่งของอัลบั้ม "สปีกนาว (เทย์เลอร์เวอร์ชัน)" ซึ่งเป็นอัลบั้มที่บันทึกใหม่ชุดที่สามของสวิฟต์
ฟูโกะ ไซโต

ฟูโกะ ไซโต (<ruby>斎藤 楓子<rt>さいとう ふうこ</rt></ruby>, 28 สิงหาคม 1984 –) เป็นนักพากย์ชาวญี่ปุ่น เกิดที่จังหวัดฟุกุอิ สังกัด JTB Entertainment ส่วนสูง 160 ซม.
ฮารูกิ อิวาตะ

ฮารูกิ อิวาตะ (; โรมาจิ: "Iwata Haruki", เกิด 3 เมษายน 1995 –) เป็นนักพากย์ นักแสดง และ นักร้องหญิง ชาวญี่ปุ่น เกิดที่โตเกียว สังกัดค่าย fennec สำเร็จการศึกษาจากมหาวิทยาลัยเคโอ เป็นสมาชิกของวงนักพากย์ harmoe
อาของเธอ (น้องชายของพ่อ) คือนักพากย์ มิตสึโอะ อิวาตะ และอาของเธอ (น้องสาวของมิตสึโอะ อิวาตะ) คือ AKIKO เป็นนักพากย์เช่นกัน
อัพออลไนต์

อัพออลไนต์  เป็นสตูดิโออัลบั้มเปิดตัวของวงดนตรีบอยแบนด์อังกฤษและไอริช วันไดเรกชัน ออกจำหน่ายโดยไซโกเรเคิดส์ในเดือนพฤศจิกายน ค.ศ. 2011 ในไอร์แลนด์และสหราชอาณาจักร ตามมาด้วยการออกจำหน่ายทั่วโลกในช่วงปี ค.ศ. 2012 สี่เดือนหลังจากจบการแข่งขันในซีรีส์ที่เจ็ดของการประกวดร้องเพลงเรียลลิตีของอังกฤษ "ดิเอ็กซ์แฟกเตอร์" ในเดือนธันวาคม ค.ศ. 2010 ซึ่งวันไดเรกชันเริ่มบันทึกอัลบั้มในสวีเดน สหราชอาณาจักร และสหรัฐ โดยทำงานร่วมกับนักแต่งและผู้ผลิตเพลงหลายคน โดยอัลบั้มมีเนื้อหาบทประพันธ์เกี่ยวกับหนุ่มสาว ความสัมพันธ์ ความอกหัก และการสร้างพลัง
โดยทั่วไปอัลบั้มนี้ได้รับคำวิจารณ์ที่ดีจากนักวิจารณ์เพลงร่วมสมัย หลายคนชื่นชมการผสมผสานระหว่างการประพันธ์เพลงที่ไพเราะและติดหูของอัลบั้ม กับเนื้อหาแนวป็อปที่จับใจของอัลบั้ม ซึ่งแม้จะผลิตออกมาอย่างเนียนเรียบ แต่ก็หลีกเลี่ยงการเยาะเย้ยถากถางในเชิงพาณิชย์และดนตรีร่วมสมัยสำหรับผู้ใหญ่ในยุคทศวรรษที่ 80 และยุค 90 อัลบั้มนี้รั้งอันดับสองในชาร์ตอัลบั้มแห่งสหราชอาณาจักร และในที่สุดก็กลายเป็นอัลบั้มเปิดตัวที่จำหน่ายได้เร็วที่สุดของสหราชอาณาจักรประจำปี 2011 "อัพออลไนต์"เปิดตัวที่อันดับหนึ่งในชาร์ต"บิลบอร์ด" 200 ในสหรัฐ โดยจำหน่ายได้ 176,000 ชุดในสัปดาห์แรก "อัพออลไนต์"ประสบความสำเร็จในระดับสากล อัลบั้มนี้ติดอันดับชาร์ตใน 16 ประเทศ ตามที่สมาพันธ์ผู้ผลิตสิ่งบันทึกเสียงระหว่างประเทศ (IFPI) "อัพออลไนต์"เป็นอัลบั้มที่จำหน่ายดีที่สุดในโลกอันดับสามของปี 2012 ด้วยยอดจำหน่าย 4.5 ล้านชุดทั่วโลก
วันไดเรกชันจบในปี 2012 ด้วยสองอัลบั้มที่จำหน่ายดีที่สุดห้าอันดับแรกของปีนั้นในสหรัฐ "อัพออลไนต์"ที่อันดับ 3 และสตูดิโออัลบั้มชุดที่สอง "เทคมีโฮม"ที่อันดับ 5 ทำให้เป็นวงบอยแบนด์เป็นวงแรกที่มีสองอัลบั้มในห้าอันดับแรกสิ้นปีในยุคนีลเซน ซาวด์สแกน นอกจากนี้ "อัพออลไนต์"ยังกลายเป็นอัลบั้มที่จำหน่ายดีที่สุดของกลุ่มและเป็นอัลบั้มเปิดตัวที่จำหน่ายดีที่สุดอันดับสามของปี 2012 มีจำนวนสี่ซิงเกิลที่ปล่อยออกมาจากอัลบั้ม รวมถึงเพลงฮิตสิบอันดับแรกบนชาร์ตซิงเกิลแห่งสหราชอาณาจักร "What Makes You Beautiful", " Gotta Be You" และ "One Thing" เพื่อประชาสัมพันธ์อัลบั้ม วงได้แสดงในรายการโทรทัศน์และพิธีมอบรางวัลหลายรายการ รวมถึงในงานเอ็มทีวีมิวสิกอะวอดส์ประจำปี 2012 นอกจากนี้ วันไดเรกชันยังได้เริ่มทัวร์คอนเสิร์ตอัพออลไนต์ทัวร์เป็นครั้งแรกอีกด้วย ภาพจากคอนเสิร์ตนี้ได้รับการบันทึกและเผยแพร่ในอัลบั้มการแสดงสดในชื่อ""
รายชื่อเพลง.
เครดิตดัดแปลงมาจากบันทึกซับของอัลบั้ม
ชาร์ต.
<templatestyles src="Col-begin/styles.css"/>
คลองท่าสะท้อน

คลองท่าสะท้อน เป็นคลองในจังหวัดสุราษฎร์ธานี ต้นน้ำเกิดจากเขาหนอง ในตำบลลำพูน อำเภอบ้านนาสาร ไหลผ่านตัวอำเภอบ้านนาเดิมเข้าอำเภอพุนพิน ไหลไปลงแม่น้ำตาปีฝั่งขวาที่ตำบลท่าสะท้อน ตอนต้นน้ำเรียกว่า คลองลำพูน คลองท่าสะท้อนมีความยาว 60 กิโลเมตร
คลองท่าสะท้อนปรากฏร่องรอยหลักฐานการตั้งถิ่นฐานของมนุษย์สมัยโบราณแต่ไม่หนาแน่นนัก มีชุมชนโบราณคือ แหล่งโบราณคดีวัดท่าสะท้อน โดยสันนิษฐานว่าวัดท่าสะท้อนมีอายุสมัยอยู่ในช่วงพุทธศตวรรษที่ 20–24
มามิ ชิตาระ

มามิ ชิตาระ (; โรมาจิ: "Shitara Mami", 29 กุมภาพันธ์ 1984 –) เป็นนักพากย์หญิงชาวญี่ปุ่น เกิดที่จังหวัดชิซึโอกะ เคยสังกัดเมาซูโปรโมชัน จนถึงปี 2012 แล้วจึงย้ายมาสังกัดโปรดักชันเอซ
โอริเอะ คิโมโตะ

โอริเอะ คิโมโตะ (; โรมาจิ: "Kimoto Orie"</ruby> オリエ) ชื่อจริงว่า นาโอโกะ ยาบุตะ (薮田 尚子) เกิด วันที่ 26 มกราคม 1979 เป็นนักพากย์และนักแสดงละคร เวทีชาวญี่ปุ่น เกิดที่โตเกียว หมู่เลือด A ส่วนสูง 154 ซม. สังกัดบริษัทโกคูจำกัด
ชื่อในวงการเดิมคือ นาโอะ โฮชิโนะ (星野 なお) สามีของเธอคือริอิจิโร อินางากิ นักวาดการ์ตูน มีลูกด้วยกัน 3 คน
ผลงานเด่นคือฮิวงะ ซากิ ในมหัศจรรย์สาวน้อยพริตตี้เคียว สแปลช☆สตาร์
ทอม โบรคอว์

โทมัส จอห์น โบรคอว์ (เกิดเมื่อวันที่ 6 กุมภาพันธ์ พ.ศ. 2483) ผู้ประกาศข่าวและพิธีกรรายการโทรทัศน์ชาวอเมริกัน เป็นผู้ประกาศข่าวในช่วงเดอะทูเดย์โชว์ ร่วมกับ เจน พอลลีย์ ตั้งแต่ปี พ.ศ. 2519-2524 ต่อมาเป็นผู้ประกาศข่าวในช่วงข่าวภาคค่ำทางสถานีโทรทัศน์เอ็นบีซีติดต่อกันเป็นเวลา 22 ปีติดต่อกันตั้งแต่ปี พ.ศ. 2525–2547. ในทศวรรษที่ผ่านมา เขาทำหน้าที่เป็นผู้ประกาศข่าวในช่วงสุดสัปดาห์ของรายการตั้งแต่ปี พ.ศ. 2516-2519 เขาเป็นคนเดียวที่ได้เป็นพิธีกรรายการข่าวหลักของเอ็นบีซี ทั้ง 3 รายการ ได้แก่ เดอะทูเดย์โชว์, เอ็นบีซีไนต์ลีนิวส์ และ มีทเดอะเพรส ในระยะสั้นๆ ก่อนหน้านี้เขาเคยดำรงตำแหน่งนักข่าวพิเศษสำหรับฝ่ายข่าวเอ็นบีซี
เป็นคู่แข่งของ ปีเตอร์ เจนนิงส์ จากฝ่ายข่าวเอบีซี และ แดน เรเธอร์ จากฝ่ายข่าวซีบีเอส แล้ว โบรคอว์ ยังเป็นหนึ่งใน "ผู้ประกาศข่าวบิ๊กทรี" ของสหรัฐฯ ในช่วงยุค 80s, 90s และ 2000s ตอนต้น ทั้งสามคนเป็นผู้ประกาศข่าวภาคค่ำของเครือข่ายของตนมานานกว่า 20 ปี
ประวัติ.
โบรคอว์ เกิดในเมืองเว็บสเตอร์ รัฐเซาท์ดาโคตา เป็นบุตรชายของ ยูเจนเนีย “จีน” (สกุลเดิม : คอนลีย์; พ.ศ. 2460–2554), ซึ่งทำงานด้านการขายและเป็นเจ้าหน้าที่ไปรษณีย์ และ แอนโทนี่ ออร์วิลล์ “เรด” โบรคอว์ (พ.ศ. 2455–2525) เขาเป็นลูกคนโตในจำนวนลูกชายทั้งสามคน (พี่ชายชื่อวิลเลียมและไมเคิล) และตั้งชื่อตามปู่ทวดของเขา โทมัส คอนลีย์.
พ่อของเขาเป็นทายาทของผู้อพยพชาวอูเกอโนต์ เบอร์กอน และแคทเธอรีน (สกุลเดิม : Le Fèvre) โบร์การ์ด และแม่ของเขาเป็นชาวไอริชอเมริกัน ปู่ทวดของเขา ริชาร์ด พี. โบรคอว์ ก่อตั้งเมืองบริสตอล เซาท์ดาโกตา และบ้านโบรคอว์ โรงแรมเล็กๆ และโครงสร้างแห่งแรกในบริสตอล
พ่อของโบรคอว์ เป็นหัวหน้างานก่อสร้างให้กับคณะวิศวกรกองทัพบก เขาทำงานที่คลังอาวุธยุทโธปกรณ์แบล็คฮิวส์ (BHOD) และช่วยสร้างเขื่อนป้อมแรนดัลล์ งานของเขามักต้องการให้ครอบครัวต้องตั้งถิ่นฐานใหม่ทั่วเซาท์ดาโคตาในช่วงวัยเด็กของโบรคอว์ ครอบครัวโบรคอว์ อาศัยอยู่ช่วงสั้นๆ ในบริสตอล อิกลู (ชุมชนที่อยู่อาศัยเล็กๆ ของ BHOD) และพิกส์ทาวน์ ก่อนที่จะมาตั้งถิ่นฐานในแยงก์ตัน ซึ่งโบรคอว์เข้าเรียนในโรงเรียนมัธยมปลาย
ในฐานะนักเรียนมัธยมปลายที่เข้าเรียนที่โรงเรียนมัธยมแยงก์ตัน โบรคอว์ เป็นหัวหน้า เซาท์ดาโคตา อเมริกัน ลีเจียน บอยส์ สเตท และในฐานะนั้นเขาได้ร่วมกับ โจ ฟอสส์ ผู้ว่าการรัฐเซาท์ดาโคตา ในขณะนั้นไปที่นิวยอร์กซิตี้เพื่อปรากฏตัวร่วมกันในรายการเกมโชว์ทางทีวี นี่จะเป็นจุดเริ่มต้นของความสัมพันธ์อันยาวนานกับฟอสส์ ซึ่งโบรคาวจะได้แสดงในหนังสือของเขาเกี่ยวกับทหารผ่านศึกในสงครามโลกครั้งที่สอง เรื่องเดอะเกรทเตสท์ เจเนเรชั่น ในเวลาต่อมา โบรคอว์ยังกลายเป็นสมาชิกคณะกรรมการที่ปรึกษาของ สถาบันโจฟอสส์ อีกด้วย
ชิเงรุ ชิบะ

ชิเงรุ ชิบะ (<ruby>千葉 繁<rt>ちば しげる</rt></ruby>, 4 กุมภาพันธ์ 1954 –) ชื่อจริงว่า มาซาฮารุ มาเอดะ (<ruby>前田 正治<rt>まえだ まさはる</rt></ruby>) เป็นนักพากย์ นักแสดง และ ผู้กำกับเสียง ชาวญี่ปุ่น เกิดที่จังหวัดคูมาโมโตะ สังกัด 81 Produce เป็นผู้อำนวยการของ C&O Actors Studio เป็นอาจารย์สอนนักแสดงและนักพากย์ที่นิปปงโคงากูอิง
โจว ฝัวไห่

โจว ฝัวไห่ (Hepburn: "Shū Futsukai"; 29 พฤษภาคม ค.ศ. 1897 – 28 กุมภาพันธ์ ค.ศ. 1948) เป็นนักการเมืองชาวจีนและรองประธานสภาบริหารในรัฐบาลชาตินิยมภายใต้การปฏิรูปแห่งสาธารณรัฐจีนของวาง จิงเว่ย์ที่เป็นฝ่ายให้ความร่วมมือแก่จักรวรรดิญี่ปุ่นในช่วงสงครามจีน-ญี่ปุ่นครั้งที่สอง
ฟังก์ชันแปลงให้เป็นกุญแจ

ในวิทยาการรหัสลับ ฟังก์ชันแปลงให้เป็นกุญแจ (ตัวย่อ KDF เคดีเอ็ฟ) เป็นขั้นตอนวิธีที่ใช้แปลงความลับอย่างหนึ่ง เช่น กุญแจตัวหลัก (master key), รหัสผ่าน หรือพาสเฟรซ ให้เป็นกุญแจส่วนบุคคล (secret key) โดยใช้ฟังก์ชันเสมือนสุ่ม (pseudorandom function) ที่ปกติจะเป็นฟังก์ชันแฮชเชิงรหัสลับ (cryptographic hash function) หรือบล็อกไซเฟอร์ (block cipher)
ฟังก์ชัน HMAC ชนิดต่าง#เปลี่ยนทาง ๆ เป็นตัวอย่าง#เปลี่ยนทาง ที่ใช้ในการแปลงให้เป็นกุญแจ
ดาวเทียมธีออส-2

ดาวเทียมธีออส-2 (THEOS-2; Thailand Earth Observation Satellite-2) เป็นดาวเทียมสำรวจโลกของไทย สามารถสำรวจพื้นผิวโลกด้วยความละเอียดสูงสุด 50 เซนติเมตร เดิมมีกำหนดส่งดาวเทียมธีออส-2 ขึ้นสู่วงโคจรด้วยจรวดเวกาในวันที่ 7 ตุลาคม พ.ศ. 2566 แต่ถูกระงับอย่างกะทันหัน เนื่องจากมีกระแสไฟฟ้าในระบบการจัดการด้านความปลอดภัยของจรวดเกินกว่าเกณฑ์ที่กำหนด จึงเลื่อนมานำส่งเมื่อวันที่ 9 ตุลาคม พ.ศ. 2566 เวลา 8:36 น.
ดาวเทียมธีออส-2 รวมถึงดาวเทียมเล็ก ธีออส-2เอ เป็นส่วนหนึ่งของโครงการระบบดาวเทียมสำรวจการพัฒนา ของสำนักงานพัฒนาเทคโนโลยีอวกาศและภูมิสารสนเทศ (องค์การมหาชน) (GISTDA) โดยถัดจากดาวเทียมธีออส-2 ประเทศไทยตั้งใจที่จะสร้างดาวเทียมธีออส-3 ภายในประเทศโดยสมบูรณ์
พระยาดำรงแพทยาคุณ (ฮวด วีระไวทยะ)

พลตรี พระยาดำรงแพทยาคุณ (ฮวด วีระไวทยะ) (ป. 2421–2 พฤษภาคม 2462) เป็นนายทหารบกชาวไทย อดีตเจ้ากรมแพทย์ทหารบก อดีตแพทย์หลวงประจำพระองค์สมเด็จพระศรีพัชรินทราบรมราชินีนาถ พระบรมราชชนนีพันปีหลวง และเป็นต้นตระกูลวีระไวทยะ ซึ่งเป็นนามสกุลพระราชทานลำดับที่ 502 ขณะมียศและบรรดาศักดิ์เป็น พันเอก พระยาดำรงแพทยาคุณ ตำแหน่งหัวหน้ากรมแพทย์ทหารบก กระทรวงกลาโหม
ประวัติ.
พลตรี พระยาดำรงแพทยาคุณ สมรสกับ คุณหญิงสงวน ดำรงแพทยาคุณ มีธิดาคือ นางอมรดรุณารักษ์ (อุทุมพร วีระไวทยะ) ซึ่งได้สมรสกับจมื่นอมรดรุณารักษ์ (แจ่ม สุนทรเวช) จึงมีศักดิ์เป็นป้าสะใภ้ของนายสมัคร สุนทรเวช อดีตนายกรัฐมนตรี และอดีตผู้ว่าราชการกรุงเทพมหานคร ซึ่งท่านยังเป็นผู้แนะนำให้สมเด็จพระศรีนครินทราบรมราชชนนี ขณะยังเป็นนางสาวสังวาลย์ให้เข้าศึกษาที่โรงเรียนแพทย์ผดุงครรภ์
พลตรี พระยาดำรงแพทยาคุณ ถึงแก่กรรมด้วยโรคอหิวาตกโรค เมื่อวันที่ 2 พฤษภาคม 2462
Nan

nan อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ไซมะ นากาโนะ

ไซมะ นากาโนะ (中野 さいま ชื่อจริงเขียนเป็น 中野 彩麻, เกิด 26 พฤศจิกายน) เป็นนักพากย์หญิงชาวญี่ปุ่น เกิดที่เมืองอาเงโอะ จังหวัดไซตามะ สังกัดสเตย์ลัก
วัดบ้านโง้ง (จังหวัดปราจีนบุรี)

วัดบ้านโง้ง เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลโพธิ์งาม อำเภอประจันตคาม จังหวัดปราจีนบุรี ที่ดินที่ตั้งวัดมีเนื้อที่รวม 24 ไร่ ปัจจุบันมีพระบูรพาคณาจารย์ (น้อม วรนินฺโท) เป็นเจ้าอาวาส
วัดบ้านโง้งตั้งวัดเมื่อ พ.ศ. 2460 ได้รับพระราชทานวิสุงคามสีมาเมื่อ พ.ศ. 2467 เดิมมีเนื้อที่ 24 ไร่ ต่อมาได้ซื้อขยายอีก 7 ไร่ และทางราชการได้ขอให้เป็นที่ตั้งโรงเรียนชุมชนวัดบ้านโง้ง เปิดทำการสอน ตั้งแต่วันที่ 15 พฤษภาคม พ.ศ. 2468 จนเมื่อ พ.ศ. 2444 พระอาจารย์อาจ ฐิตธมฺโม ท่านไปศึกษาที่วัดบวรมงคล กรุงเทพมหานคร ได้นำปฏิบทของพระสงฆ์คณะธรรมยุตมาเผยแพร่ จึงเปลี่ยนสังกัดเป็นธรรมยุตตั้งแต่นั้นเป็นต้นมา
อาคารเสนาสนะที่สำคัญ ได้แก่ อุโบสถ กว้าง 18 เมตร ยาว 24 เมตร สร้างเมื่อ พ.ศ. 2448 เป็นอาคารครึ่งตึกครึ่งไม้ ศาลาการเปรียญ กว้าง 32 เมตร ยาว 18 เมตร สร้างเมื่อ พ.ศ. 2559 รูปแบบ อาคารคอนกรีตเสริมเหล็ก ศาลาอเนกประสงค์ กว้าง 32 เมตร ยาว 26 เมตร สร้างเมื่อ พ.ศ. 2557 เป็นอาคารคอนกรีตเสริมเหล็ก ศาลาบำเพ็ญกุศลกว้าง 18 เมตร ยาว 32 เมตร สร้างเมื่อ พ.ศ. 2556 เป็นอาคารคอนกรีตเสริมเหล็ก กุฏิสงฆ์ จำนวน 13 หลัง ณาปนสถาน 1 หลัง หอระฆัง 1 หลัง หอกลอง โรงครัว 3 หลัง โรงพัสดุ 1 หลังเรือนรับรอง 2 หลัง ปูชนียวัตถุที่สำคัญ ได้แก่ พระประธานประจำอุโบสถ กว้าง 51 นิ้ว ยาว 2.8 นิ้ว ปางมารวิชัย พระประธานประจำศาลาการเปรียญ กว้าง 1.2 นิ้ว ยาว 2 นิ้ว ปางมารวิชัย